Sarajevska sahat-kula koja mjeri vrijeme po lunarnom kalendaru – Mreža za izgradnju mira\nSmeštena u starom delu Sarajeva, sahat-kula nije samo jedna od najviših u Bosni i Hercegovini, nego se veruje i da je jedina na svetu koja koristi lunarno merenje vremena.\nSarajevska sahat-kula nalazi se u blizini čuvene Gazi Husrev-begove džamije i među najvišim je građevinama te vrste u Bosni i Hercegovini, a podigao ju je u 17. veku Gazi Husrev-beg, jedan od najznačajnijih bosanskih vakifa (zadužbinara) iz turskog doba. Pominje se da je kula bila oštećena u više navrata, a najviše je stradala kad je spaljena u naletu Eugena Savojskog na Sarajevo 1697. godine. Nakon što je stari turski sat dotrajao odnose ga u vratničku džamiju, a dva sarajevska trgovca donose iz Londona 1874. godine sat marke Gillett & Johnston, rad poznatih engleskih časovničara koji su izradili satove za preko 14.000 kula širom sveta. Sat iz Londona se još uvek nalazi na kuli.\nStvar koja sahat-kulu iz Sarajeva izdvaja od ostalih jeste mehanizam časovnika koji ne prati standardno vreme već ga označava na osnovu kretanja Sunca i Meseca. Kad kazaljke na satu otkucaju ponoć, znači da je sunce zašlo i to je znak lokalnim muslimanskim vernicima da je vreme za akšam. Pošto je zalazak sunca u toku godine neujednačen, ovakav sat je potrebno konstantno kontrolisati i baždariti, pa je tako u dvorištu Gazi Husrev-begove džamije postojala muvekithana (opservatorija) sa astronomskim instrumentima koji su precizno pratili kretanje nebeskih tela. Osoba koja je zadužena za tačnost sata naziva se muvekit, a tu dužnost od 1967. godine obavlja Mensur Zlatar koji sat navija dva, tri puta nedeljno. Danas je tehnologija napredovala, pa tako muvekit više nije u obavezi da prati kretanja Sunca i Meseca pomoću instrumenata u muvekithani jer se sve potrebne informacije nalaze na internetu.\nVeruje se da je Sarajevska sahat-kula danas jedina na svetu koja koristi lunarno merenje vremena, a Komisija za očuvanje spomenika donela je 2006. godine odluku da ovu građevinu proglasi nacionalnim spomenikom Bosne i Hercegovine.


Presuda Žalbenog vijeća u predmetu Stanišić i Župljanin biće izrečena 30. juna 2016.\nMKSJ je prokrčio put za pozivanje na odgovornost za napade na kulturnu baštinu\nTokom jučerašnjeg obraćanja na konferenciji UNESCO-a na visokom nivou, sekretar MKSJ-a, g. John Hocking, istakao je ulogu MKSJ-a u učvršćivanju pravnih osnova za pozivanje na odgovornost za uništavanje kulturne baštine.\nMKSJ objavio izveštaj o iskustvima svedoka\nSlužba za žrtve i svedoke Međunarodnog suda predstavila je juče u Haškom institutu za globalnu pravdu (The Hague Institute for Global Justice) izveštaj “Odjeci svedočenja: Pilot-studija o dugoročnim posledicama svedočenja pred MKSJ”.\nObraćanje predsednika Agiusa Savetu bezbednosti Ujedinjenih nacija\nPredsednik MKSJ Carmel Agius, danas je pred Savetom bezbednosti Ujedinjenih nacija govorio o dostignućima Međunarodnog suda tokom prethodnih šest meseci i izazovima s kojima se Sud susreće u okončanju svog mandata.\nIzvještaj o strategiji okončanja rada MKSJ: Obraćanje tužioca Sergea Brammertza Savjetu bezbjednosti Ujedinjenih nacija\nTužilac Serge Brammertz danas se obratio Savjetu bezbjednosti Ujedinjenih nacija i predstavio 25. izvještaj Tužilaštva o napretku ostvarenom u provođenju Strategije okončanja rada MKSJ-a, koji se odnosi na period od 16. novembra 2015. do 15. maja 2016.\nPromocija knjige o krivičnom gonjenju pred MKSJ-om za seksualno nasilje počinjeno u sukobima\nHaški institut za globalnu pravdu (The Hague Institute for Global Justice) i Tužilaštvo MKSJ, uz podršku ambasada Australije, Švedske i Ujedinjenog kraljevstva, su u utorak, 31.\nBosanski studenti prava u posjeti MKSJ-u\nStudenti prava Univerziteta u Zenici, BiH danas su završili dvodnevnu posjetu Međunarodnom sudu koju je organizovao Outreach program MKSJ-a.\nCrnogorska delegacija u posjeti Međunarodnom sudu\nDelegacija u kojoj su bili sudije, tužioci i istražitelji iz Crne Gore danas je završila dvodnevnu posjetu Međunarodnom sudu, tokom koje su održani sastanci sa sudijama i tužiocima MKSJ i Mehanizma za međunarodne krivične sudove (MMKS). Glavni cilj ove posjete je bio da se...\nSudije MKSJ u radnoj poseti Međunarodnom krivičnom sudu\nSudije Međunarodnog suda danas su boravili u radnoj poseti Međunarodnom krivičnom sudu (MKS) na poziv predsednice MKS, sudije Silvie Fernández de Gurmendi.


Inflacija: Ujedinjeno Kraljevstvo\nLondon – Inflacija u Ujedinjenom Kraljevstvu je neočekivano porasla na 3.1% u novembru kada se poredi sa istim mesecom prošle godine, što predstavlja najvišu stopu inflacije u poslednjih pet i po godina, saopštio je Britanski zavod za statistiku (The Office for National Statistics).\nGuverner centralne banke Ujedinjenog Kraljevstva, tj. Banke Engleske (Bank of England), Mark Karni narednih dana biće pred velikim izazovima da uradi detaljnu analizu ovog rasta i predvidi naredne mere za stavljanje inflacije pod kontrolu.\nKako je dodao Nacionalni zavod za statistiku, rast cena je najvećim delom „poguran” rastom cena avio tarifa i kompjuterskih igrica. Podsetimo, Britanska centralna banka podigla je kamatne stope u oktobru, po prvi put u poslednjih deset godina, ponajviše kako bi zadržala pod kontrolom rast cena na ostrvu.\nBazna inflacija, koja isključuje promenljive cene voća i povrća i naftnih derivata, ostala je nepromenjena i iznosila je 2.7% u novembru u poređenju sa istim periodom prošle godine.\nJedan od dodatnih razloga rasta inflacije na ostrvu jeste i slabija funta, koja je posle izglasavanja Bregzita prošle godine osetno oslabila i time podigla cenu uvoza dobara.\nTag:banka engleske, brexit, funta, inflacija, izvoz, novembar, uvoz, zavod za statistiku


VLADA REPUBLIKE SRPSKE MOTRI NA STUDENTE KOJI SE NALAZE U "ŽARIŠTIMA" VIRUSA | RTV Slobomir\nVLADA REPUBLIKE SRPSKE MOTRI NA STUDENTE KOJI SE NALAZE U "ŽARIŠTIMA" VIRUSA\nU REPUBLICI Srpskoj je pod nadzorom zbog virusa korona više od 11.000 građana. Broj obolelih je 45. Vlada RS prati situaciju i sa studentima iz RS koji se nalaze u inostranstvu a njih je 25 i to u Španiji, Rusiji i Poljskoj.\n- Vlada RS će pružiti i finansijsku i svaku drugu pomoć našim studentima u inostranstvu. Neće biti sami u svemu ovom, poručio je resorni ministar Srđan Rajčević.\nZbog virusa korona u UKC RS je opremljena i operaciona sala za pacijente obolele od tog virusa.\nOvde nije još ušao ni jedan pacijent, sve je sterilno, rekao je Nenad Stevandić, zamenik direktora UKC RS, povodom otvaranja posebne operacione sale za obolele od virusa korona.\n- Ovo je još jedan dokaz da smo svi u RS pristupili problemu krajnje ozbiljno i odgovorno - izjavio je direktor UKC RS Vlado Đajić.\nOn kaže da nijedan pacijent oboleo od opasnog virusa nije životno ugrožen i da je na lokaciji stare bolnice u Banjaluci na raspolaganju 115 kreveta za karantin.\nDodao je i da nijedan lekar i medicinska sestra u Srpskoj nisu zaraženi. U UKC RS tvrde da su svi onkološki pacijenti i drugi teški bolesnici adekvatno zbriniti i da niko nije životno ugrožen zbog situacije sa pandemijom.\nU Banjaluci, gradu sa najviše obolelih od virusa korona u Srpskoj, sve službe daju maksimalne napore da se građanima obezbedi najbolja usluga.\nAli, sa druge strane gradonačelnik Igor Radojičić je apelovao na građane da će zbog kršenja zabrane okupljanja na izletištima i šetalištima uz Vrbas i izvan grada, Grad Banjaluka zatražiti pomoć MUP RS, kako bi se sprečilo širenje virusa.\n- Zatražili smo od MUP da nam pomogne u ovoj situaciji, i da upozori građane da okupljanja nisu dozvoljena. Ukoliko ta mera ne urodi plodom, bićemo primorani da izričemo i kazne, a za ove prekršaje moguća je i kazna - rekao je Radojičić.\nBANKE u Srpskoj još nisu donele odluku da li će uvesti moratorijum na plaćanje kredita građana i privrednih subjekata na tri meseca. Ovo su već uradile banke u Federaciji BiH, kao i u zemljama regiona.\nPOLICIJA Brčko distrikta BiH juče je u mestu Donja Skakava uhapsila četiri osobe zbog nepoštovanja mera izolacije. Prema podacima institucija RS u kontroli osoba koje se nalaze u izolaciji otkriveno je da je 25 osoba napustilo izolaciju. Apeluje se na građane da se pridržavaju izolacije.


Šta znači sanjati Da ne možete da govorite - Najbolji sanovnik i tumačenja snova\nGubitak moći govora u snu, kao i na javi, može biti zaista frustrirajući, bilo da se radi o samo trenutnom hendikepu, usled vrlo intenzivnih emocija, ili trajnom oštećenju. Šta znači sanjati da ne možete da govorite?\nOsoba koja sanja da ne može da govori najčešće ima u realnosti problema sa iznošenjem svog mišljenja u javnosti, verbalnim istupanjem ispred većeg broja poznatih i nepoznatih ljudi i, uopšte, sa međuljudskom komunikacijom. Ovaj san, takođe, može da ukazuje i na neke inhibirane emocije, strahove i strasti…\nŠta znači kad sanjate da ne možete da govorite?\nUkoliko sanjate da treba da održite neki govor, a ne možete da govorite, nemojte očekivati da ćete uspeti svoju volju da nametnete drugima. Najverovatnije ćete morati da delujete prema tuđim pravilima, koja su u suprotnosti sa vašim stavovima. Iako se trudite, ne uspevate da uspostavite autoritet na nekom vama važnom životnom polju, te tako niste u prilici da sprovedete svoju volju. U dubljem smislu, to znači da vam nedostaje samopouzdanje i sigurnost u sopstvene postupke i odluke. U slučaju da ne možete da govorite nad nečijim grobom, nadajte se zdravstvenim problemima i teškoćama u narednom periodu, koje ćete, sopstvenim snagama, uspeti da prebrodite.\nScena iz filma Matrix\nAko u snu ne možete da govorite na nekom stranom jeziku, očekuju vas vesti iz inostranstva koje ne moraju da budu naročito povoljne. Moguće je i da nećete iskoristiti priliku koja vam se nudi za posao u nekoj stranoj zemlji ili da će vaši planovi za putovanje biti osujećeni.\nUkoliko u snu treba nekome da se obratite, a ne možete da govorite, valjalo bi da preispitate svoje odluke, jer ste najverovatnije u nečemu važnom pogrešili.\nPojedina tumačenja ukazuju na to da ako u snu ne možete da govorite nećete dobiti povoljne poslovne ponude, te će očekivani uspeh u poslu izostati, a ima i onih koji smatraju da gubitak moći govora u snu ukazuje na gubitak ugleda na javi.\nDa pravite kuću ili renovirate kuću →


Otpočeta realizacija Erasmus + projekta "Akademija za omladinske LGBT lidere" - Asocijacija DUGA\nby Asocijacija Duga · 13/06/2018\nAsocijacija Duga zajedno sa partenrskim organizacijama Subversive Front iz Makedonije i Iskorak iz Hrvatske, počinje sa realizacijom projekta “Akademija za omladinske LGBT lidere” podržanog od strane Erasmus + programa, u okviru Nacionalnog poziva i Ključne aktivnosti 1 – Mobilnost omladinskih radnika, koji je objavila Fondacija Tempus.\nCilj projekta “Akademija za omladinske LGBT lidere” je povećanje uticaja omladinskih radnika kao lidera u borbi za LGBT prava i njihovo osnaživanje za učešće u procesima odlučivanja kroz aktivnu participaciju u demokratskom životu. Povećanje stručnih kompetenci i veština omladinskih radnika u oblastima pisanja projekata, strateškog planiranja, javnog zagovaranja, nastupa u medijima i radioničarskog rada. Povećanje aktivnog učešće omladinskih radnika u javnom životu, kroz procese javnog zagovaranja. Povećanje društvene uključenosti mladih u procese solidarnosti i smanjenja socijalne isključenosti LGBT osoba.\nTags: aktivizamErasmus+EUFondacija TempusK1lgbtNacionalni pozivOmladinske razmeneOmladinski radnici\nČlanstvo u DPNSEE mreži\nNext story Objavljen članak o Asocijaciji Duga u naučnom časopisu “The Lancet HIV”\nPrevious story Glasaj i podrži projekat PEČURKICA


Huatengovo bogatstvo Forbs procenjuje na 38,8 milijardi dolara i zauzima 20. mesto na lestvici najbogatijih, dok mu Džek Ma "diše za vratom", sa svojih 37,3 milijarde.\nSvetskoj javnosti manje poznat Huateng takođe dolazi iz onlajn industrije. Predsedava kineskim internet gigantom Tencent Holdings, koji se prema tržišnom udelu svrstava među najveće korporacije u zemlji. Tencent je osnovan 1989.\nTencentova popularna aplikacija za društvene poruke "WeChat" ima više od milijardu korisnika a akcije Tencent Musica, servisa za emitovanje muzike, izlistane su na njujorškoj berzi od decembra 2018.\nZa razliku od svog odlazećeg suparnika iz Alibabe, Huateng je biznismen niskog profila koji odgovara njegovom inženjerskom poreklu, prenosi "Investitor.me".\nIako generalno beleže dobre rezultate, broj kineskih milijardera ove godine je u padu, prvi put od 2012. godine.\nNaime, prema podacima Forbsa, u 2019. godini u Kini je bilo 324 milijardera, što je 12,9 odsto manje u odnosu na godinu ranije, kada ih je bilo rekordnih 372.\nVREDNOST REPREZENTACIJE SRBIJE 287,7 MILIONA EVRA Ovo su najvredniji fudbaleri regiona


Cipras: Grčka neće prestati plaćati dugove – mojKontakt portal – Radio Televizija Kontakt\nIzbori u Grčkoj: Pobjeda Sirize\nCipras: Grčka neće prestati plaćati dugove\nAleksis Cipras je danas na prvom sastanku svoje vlade rekao da neće prekinuti otplatu državnih dugova, ali da želi da ponovo pregovara sa evropskim partnerima o “održivom i pravednom” sporazumu o otplati.\nCipras je izjavio i da je spreman da “prolije krv” za “vraćanje dostojanstva Grcima”.\n“Među našim prioritetima su novi pregovori s našim partnerima da se nađe pravedno, održivo i uzajamno korisno rešenje”, rekao je Cipras u uvodnom govoru na prvom sastanku svoje vlade u Atini.\nSiriza, Ciprasova stranka radikalne ljevice, zalaže se za smanjenje duga i prekid politike štednje da bi se podstakla privreda.\nCipras je rekao da njegova koaliciona vlada “nacionalnog spasa” ne želi “katastrofalan uzajamni raskid” s partnerima Grčke, ali neće ni nastaviti “politiku potčinjenosti”.\nRekao je da će razgovori sa šefom Evrogrupe Jerenom Dijselblemom, koji dolazi u Atinu u petak, biti “važni i produktivni”.\nJedan od prioriteta vlade biće nalaženje rješenja za “humanitarnu krizu” i pomoć najsirmoašnijima, rekao je još Cipras.\n“Mi smo vlada nacionalnog spasa, naš cilj je vraćanje bezbijednosti i dostojanstva”, rekao je Cipras.\nBrisel je već upozorio Grčku da poštuje preuzete obaveze iz programa pomoći koju dobija. Program pomoći je pod prethodnom vladom Antonisa Samarasa, već produžen za dva mjeseca, do kraja februara.\nGrčka je morala da drastično smanji budžetske izdatke da bi dobila pomoć međunarodnih kreditora – Evropske unije, Međunarodnog monetarnog fonda i Evropske centralne banke – za izlazak iz dužničke krize 2010. godine.\nPrivreda zemlje je drastično pala od globalne finansijske krize 2008. godine, a smanjenje poslovanja, kresanje plata i penzija su, uz porast nezaposlenosti, odveli mnoge Grke u siromaštvo čije se ogorčenje smatra objašnjenjem pobjede Ciprasove stranke na izborima u nedelju.\nNjemačka: Protesti protiv mjera za sprečavanje širenja virusa korona\nTeodosić najbolji evropski igrač poslije Parkera, Bogdanović peti\nUdruženje Kerber: Izgradimo kućice za napuštene pse


Talibani mole za pomoć\nZakleo se da se neće mešati u poslove drugih zemlja i zatražio međunarodnu pomoć.\n- Uveravamo sve zemlje da se nećemo mešati u njihove unutrašnje stvari i želimo da imamo dobre ekonomske odnose s njima - rekao je Mula Mohamed Hasan Ahund, suosnivač Talibana i sadašnji premijer vlade.\nTokom svog 30-minutnog govora, Hasan je insistirao na tome da su talibani "pokušavali da reše probleme ljudi", za šta je okrivio prethodnu vladu zemlje koju su podržavale SAD, nazivajući je najslabijom na svetu.\nAvganistan se suočava s humanitarnom katastrofom, a polovina od 38 miliona stanovnika je na rubu gladi, prema procenama UN-a.\nInflacija je izmakla kontroli, a cene hrane su skočile jer je loša ekonomska situacija dodatno pojačana sankcijama i povlačenjem strane pomoći nakon što su talibani preuzeli vlast. Strana pomoć je ranije činila do 75 posto avganistanskog budžeta pod prethodnom administracijom.\n- Tražimo od svih međunarodnih dobrotvornih organizacija da ne uskraćuju svoju pomoć i da pomognu našoj iscrpljenoj naciji - rekao je talibanski vođa.\ntalibani Avganistan Mula Mohamed Hasan\nZAPAD PRIPREMA PROVOKACIJE OKO UKRAJINE: Zaharova navela da mogu biti i vojne i informacone\n23. 01. 2022. u 16:24


Adolescencija • UNICEF Srbija\nOsnovnoškolski uzrast: školovanje za sve\nPočetna » Rani razvoj deteta » Adolescencija\nZašto je važan adolescentski period Adolescenti, sa svojim poletom i sve većom svešću o svetu koji ih okružuje, mogu dati ogroman doprinos društvu ako im se da odgovarajuća podrška i prostor za učešće. Pošto adolescenti predstavljaju produktivnu snagu Srbije u nastanku, važno je za državu – kao i za svakog adolescenta – da dobro prođe taj prelaz iz detinjstva u zrelo doba.\nPotpuno je prirodno da adolescenti „ispituju teren“ života odraslih i da istražuju nove horizonte. Ono što je važno je to koliko daleko će otići i koliko će rizika preuzeti na tom putu. Za neke adolescente, rizici su veći i posledice su ozbiljnije.\nPritisak vršnjaka, radoznalost i avanturizam mogu čak dovesti do toga da i najviše privilegovani adolescenti eksperimentišu s drogama, alkoholom i seksualnošću. Za druge, kombinacija siromaštva i izolacije ih tera ka zloupotrebi droga, alkohola ili seksualnog rada kao načina da se izbore sa svakodnevnim životom ili da od njega pobegnu. Ti rizici obuhvataju nasilje, HIV infekciju, propalo obrazovanje i izgubljene šanse. Rizici za njihove zajednice obuhvataju i gubitak produktivne generacije.\nSituacija u Srbiji Većina adolescenata u Srbiji ide u školu. Većina njih je zdrava. I većina uspe da izađe iz adolescentskog perioda bez većih problema, ako se izuzme uobičajena tinejdžerska nesigurnost. Ali za one iz najsiromašnijih porodica, iz porodica u krizi i iz romskih zajednica, adolescentski period može biti vreme velikih rizika i isključenosti iz društva.\nIzazovi obuhvataju obrazovni sistem koji ne uspeva da ih zadrži u učionici, zajednice koje im uskraćuju šansu da se čuje i njihov glas, nepostojanje specijalizovanih zdravstvenih usluga prilagođenih njihovoj situaciji, kao i propust da se pomogne onima koje previđa mreža socijalnih usluga. U novom zakonu o maloletničkom pravosuđu, na primer, naglašava se primena pristupa koji ne obuhvata pritvor. Ali ima nedovoljno mehanizama za primenu diverzionih šema (vaspitnih naloga), kao što je obavezno pohađanje nastave. Vlada je usvojila Nacionalnu strategiju za mlade 2008. godine i Akcioni plan 2009. godine i osnovala je Kancelarije za mlade u više od 100 opština. Ali još mora da se pređe dug put dok adolescenti koji su najviše marginalizovani ne ostvare sva svoja prava.\nProcenjuje se da 11 procenata adolescenata starosti od 15 do 18 godina ne ide u školu, a ta cifra raste do čak 81 procenta među adolescentima iz romskih naselja.\nKod Romkinja, stopa pohađanja nastave u srednjoj školi opada kako vreme prolazi, i to od 29 procenata u 15. godini do samo 2 procenta u 18. godini, čime se povećava rizik od ranog stupanja u brak.\nBroj i težina prijavljenih krivičnih prekršaja koje su počinili maloletnici rastao je u periodu između 2005. i 2008. godine, što se posebno odnosi na prekršaje kao što su krađa i nasilje, a adolescenti (posebno dečaci) sve više tolerišu sâmo nasilje.\nSve veći broj adolescenata preuzima rizike kao što su zloupotreba alkohola i droga i praktikovanje nebezbednih seksualnih odnosa, što povećava njihove šanse da dobiju HIV infekciju.\nStudije koje su sačinili UNICEF i njegovi partneri pokazuju da pritisci koje trpe mladi Romi dovode do toga da kod njih postoji veća verovatnoća da će zloupotrebljavati droge i alkohol i da će se baviti seksualnim radom nego što je to slučaj kod njihovih vršnjaka koji nisu Romi.\nIako je ukupna stopa prevalence HIV-a u Srbiji niska, postoji intenzivna koncentracija infekcija među visokorizičnim grupama, a to je naročito slučaj kod intravenoznih korisnika droga i seksualnih radnika. I što su oni mlađi, veće su opasnosti. Do 30 procenata mladih korisnika droga u Srbiji ima 15. ili manje godina kada prvi put ubrizga drogu. I mada su adolescenti najugroženiji, oni su najmanje upoznati sa rizicima ili sa načinom izbegavanja istih i kod njih postoji najmanja verovatnoća da će imati pristup uslugama koje su im potrebne.\nŠta je potrebno Hitno je potrebno obratiti više pažnje na adolescente koji su najviše isključeni iz društva. Generalizovani pristup koji tretira sve adolescente kao jednako ugrožene može da previdi ozbiljne probleme sa kojima se suočavaju oni koji su već marginalizovani.\nUNICEF sa svojim partnerima radi na tome da osigura da se čuje glas adolescenata i u isto vreme promoviše sveobuhvatniji pristup adolescentima u najvećem riziku. Taj rad obuhvata široki spektar naših aktivnosti – od zdravstva do inkluzivnog obrazovanja i maloletničkog pravosuđa.


Ivanić dobio dozvolu za nadgradnju i renoviranje potkrovlja Palate Republike?\nVeć danima se šuška da bi predsjednik Dodik mogao Ivaniću odobriti nadgradnju i renoviranje potkrovlja Palate Republike, u Milosavljevićevoj, na broju četiri. Nesuglasice koje su nastale između njih dvojice, i rezultirale izbacivanjem Ivanića iz Palate, blokiranjem pristupa Narodnom pozorištu i drugim, kako u Palati ističu „ljubomornim ispadima“, mogle bi uskoro biti riješene.\n„Kao jedini način da ublaži ono što je rekao, i da napravi prvi korak u pomirenju, Dodik je odlučio da Ivaniću ustupi sav prostor i svu visinu visokog potkrovlja. Jedino je pitanje hoće li Željki dozvolit da to uredi, jer Palati fali ženska ruka“, javljaju naši izvori\nPrema našim saznanjima, trzavice oko dolaska Ivanića u Milosavljevićevu 4 mogle bi trajati do januara 2017., osim ako Grad prije toga ne izda zabranu za nadgradnju Palate.


Vujović: Bez bacanja para - Danas\nDanas petak, 8. decembar 2017. | Piše: FoNet Piše: M.R.Milenkov\nMinistar finansija Dušan Vujović izjavio je danas da zakon kojim su smanjene penzije nema rok do kad važi, ali da su se stvorili uslovi da se za penzije u idućoj godini izdvoji 20 milijardi dinara više nego 2014. kao i da se nastavi sa socijalnom komponentom budžeta.\nOn se složio sa primedbama opozicionih poslanika o subvencijama države i predočio: "Ostavili smo subvencije koje su kapitalne, a ukinuli one koje su direktno bacanje para".\nPolovina domaćih kompanija će graditi prugu Beograd - Budimpešta, naglasila je, kao i na obilaznici oko Beograda.\nPenzioneri bez vraćanja na staro\nVujović: Imate pravo na penziju, ne na iznos\nB92 (63) Danas (3)\nDušan Vujović Osiguranje Budžet\nŠta nas očekuje u sektoru ritejla u 2019?\nAir Serbia svakom 100. putniku poklanja besplatnu kartu\nSrbi imaju po 14 parcela koje su rasparčane - da li je ovo rešenje


DON obilježio Međunarodni humanitarni dan - GradPrijedor.com - Portal grada Prijedora\nHome»Društvo»DON obilježio Međunarodni humanitarni dan\nDON obilježio Međunarodni humanitarni dan\nUdruženje građana „DON“ Prijedor dijeljenjem pomoći za stara lica i višečlane porodice obilježilo je danas 23. novembar, Međunarodni humanitarni dan.\nAktivisti i volonteri „DON-a“ su na centralnom gradskom trgu u Prijedoru dijelili proizvode fabrike keksa „Mira“ starijim sugrađanima, a za 30 višečlanih porodica u kojima niko nema zapsolenje obezbijedili su pakete hrane i higijene.\nIzvršni direktor UG „DON“ Murisa Marić pozvala je sugrađane da budu dio ekipe koja prepoznaje značaj pomaganja drugima.\n„Hitno nam je potrebna odjeća, obuća, hrana i higijena za višečlane porodice bez primanja. Javite nam se i darujte onima kojima je neophodno. U svakom od naših ormara nalazi se odjeća koja nam ne treba, a u frižiderima imamo zasigurno višak hrane koja će ovim porodicama u zimskom periodu dobro doći“, poručila je Marić.\nOna je navela da je u akciju „DON-a“ uključena gradska administracija, Informativno-poslovni centar „Kozarski vjesnik, privrednici i pojedninci.\n„Za šestočlanu porodicu Brdar iz Čarakova obezbijedili smo jedan štednjak. Prijeko nam je potrebna hrana, higijena, obuća broj 35, 26, 24, 20 za mališane porodice Brdar, kao i sve što treba djeci da prežive zimu i odrastaju kao i sva druga djeca. Oni nisu krivi što im roditelji nemaju posla“, istakla je Marićeva.\nUG „DON“ nastaviće i iduće sedmice dijeliti pomoć onima kojima je najpotrebnija.


U komšiluku prvi smrtni slučaj povezan sa AstraZenekom - Volim Podgoricu\nPočetna/NOVOSTI/U komšiluku prvi smrtni slučaj povezan sa AstraZenekom\nHrvatska agencija za ljekove i medicinske proizvode (HALMED) objavila je danas da je smrt 33-godišnjeg mladića u martu ove godine vjerovatno povezana sa vakcinom protiv korona virusa, prozvođača AstraZeneka.\nU saopštenju HALMED-a navodi se da je danas zaključena ocjena prijave sumnje na nuspojavu kod 33-godišnjaka koji je umro 12 dana poslije vakcinisanja AstraZenekom.\n“Stručna grupa HALMED i Hrvatskog zavoda za javno zdravstvo (HZJZ) zaključila je da prijava ispunjava kriterijume prema kojima se smatra sindromom tromboze s trombocitopenijom. Uzročno-posljedična povezanost između primjene vakcine i nastalih reakcija, te smrtnog ishoda ocijenjena je kao: vjerovatna”, naveo je HALMED, piše Beta, prenosi RTCG.\nU saopštenju se navodi da je ovo jedini prijavljen slučaj sa smrtnim ishodom u Hrvatskoj. HALMED je naveo da je Evropska agencija za ljekove na osnovu ocjene prijava primljenih u evropskoj bazi nuspojava identifikovala navedeni sindrom i utvrdila da se vrlo rijetko može pojaviti uz primjenu vektorskih vakcina.\n“Iako, nažalost, svi ljekovi i vakcine imaju rizik za razvoj nuspojava, koje u veoma rijetkim situacijama mogu dovesti do najtežeg ishoda, vakcine su i dalje najbolja zaštita od Kovida-19, bolesti koja je dosad odnijela više od pet miliona života i od koje je samo u Hrvatskoj preminulo više od 11.000 osoba”, ističe HALMED, piše Beta, prenosi RTCG.\nU saopštenju se navodi da su prijavu u predmetnom slučaju dobili u martu ove godine kada sindrom tromboze s trombocitopenijom, vezan uz vakcinisanje, nije bio poznat.\nSprovedene su dodatne pretrage i analize, a traženo je i specijalističko mišljenje na području poremećaja zgrušavanja krvi od njemačkog Instituta za imunologiju i transfuzijsku medicinu pri Univerzitetu Greifsvald.\nHALMED je podsjetio da vakcinisani AstraZenekom treba da budu svjesni “vrlo male mogućnosti nuspojave sindroma tromboze sa trombocitopenijom i mogućih simptoma da bi u slučaju potrebe mogle zatražiti hitnu medicinsku pomoć koja će pomoći da se izbjegnu eventualne komplikacije”.\nPrema posljednjim informacijama EMA-e, do 14. oktobra 2021. godine u evropskoj bazi nuspojava primljene su 624 prijave sumnji na sindrom tromboze s trombocitopenijom na oko 69 miliona doza vakcine AstraZeneka. U Hrvatskoj je do 6. decembra primijenjeno 562.938 doza vakcine tog proizvođača, a prijavljene su 1.584 sumnje na nuspojave, od toga 81 odsto blagih ili umjerenih koje prolaze poslije nekoliko dana.


ОБРАДОВИЋ ОЧЕКУЈЕ КРАЈ БЛОКАДЕ ФАКУЛТЕТА СРЕДИНОМ НЕДЕЉЕ – ГСПРС Независност\nОБРАДОВИЋ ОЧЕКУЈЕ КРАЈ БЛОКАДЕ ФАКУЛТЕТА СРЕДИНОМ НЕДЕЉЕ\nНасловна/Новости/Актуелно/ОБРАДОВИЋ ОЧЕКУЈЕ КРАЈ БЛОКАДЕ ФАКУЛТЕТА СРЕДИНОМ НЕДЕЉЕ\nMinistar prosvete očekuje da se nastava na Filoškom i Filozofskom fakultetu u Beogradu normalizuje sledeće sedmice. Ministasrstvo prosvete postiglo dogovor sa studentima, ali oni tražili još nedelju dana da se konsultuju sa svojim parlamentima.\nMinistar prosvete i nauke Srbije Žarko Obradović izrazio je večeras očekivanje da će blokada nastave na Filološkom i Filozofskom fakultetu u Beogradu biti okončana sredinom sledeće sedmice\nNastava na Filološkom fakultetu blokirana je od ponedeljka, dok je blokada nastave na Filozofskom fakultetu počela u četvrtak uveče.\nStudenti zahtevaju da se školarina smanji na iznos od tri minimalne plate i da uslov za upis godine na budžet bude 48 bodova. Oni traže i ukidanje rangiranja, kao i ponovno uspostavljanje i regulisanje apsolventskog staža.\nObradović je u vestima televizije B92 podsetio da je ministasrstvo prosvete juče sa predstavnicima studentskih parlamenata postiglo dogovor, ali da su studenti tražili još nedelju dana da se konsultuju sa svojim parlamentima.\nMinistar prosvete se takodje osvrnuo na navode da proteste studenata organizuju levičarske organizacije i da se ne radi o socijalnom već o političkom protestu i zapitao koliko je studenata Filološkog i Filozofskog fakulteta medju onima koji protestuju.\nObradović je podsetio da je uprava Filološkog fakulteta ispunila većinu zahteva studenata i zapitao ko su ljudi koji i dalje blokiraju nastavu.


Advokat Darka Šarića osuđen na četiri i po godine zatvora\nHronika Autor:N108. feb. 202115:10 > 15:23\nVeće Posebnog odeljenja Višeg suda u Beogradu osudilo je prvostepenom presudom advokata Andriju Krlovića na četiri godine i šest meseci zatvora, jer je za narko-bosa Darka Šarića "oprao" više od milion evra stečenih prodajom narkotika.\nPored toga Krloviću će biti oduzeta imovina stečena kriminalnim radnjama, a u kaznu mu je uračunato vreme provedeno u pritvoru.\nVeće je odluku donelo jednoglasno, a kako se navodi u obrazloženju, Krlović je u periodu od 2008. do 2009. godine „prao“ Šarićev prljav novac tako što ga je investirao u kupovinu i zakup nekretnina i zemljišta, zatim u kupovinu preduzeća, ali i poljoprivrednih kultura i đubriva, kao i premeštanjem novca na različite račune bankarskim transakcijama, prikrivajući tako pravo poreklo novca, a sve to po nalogu Darka Šarića.\nSutra presuda advokatu Darka Šarića za pranje novca\nBrano Mićunović drugovao sa Giškom i radio sa Šarićem\nKrlović nije prisustvovao izricanju presude, a ima pravo na ulaganje žalbe u periodu od 30 dana.\nTokom višegodišnjeg postupka Krlović negirao je izvršenje krivičnog dela.\nKrloviću se prvo sudilo zajedno sa Šarićem i ostatkom njegove kriminalne grupe, ali je odlukom suda predmet razdvojen u julu prošle godine. Šariću i ostalima je 31. jula izrečena osuđujuća presuda, dok je Krloviću suđenje u međuvremenu nastavljeno.\nŠarić je prvostepenom presudom iz jula prošle godine osuđen na jedinstvenu kaznu od devet godina zatvora godina, jer su njegovi saradnici “oprali” više od 20 miliona evra, za koji se veruje da su stečeni krijumčarenjem kokaina.\nU drugom postupku Šarić je zbog krijumčarenja kokaina prošle jeseni pravosnažno osuđen na 15 godina zatvora, pošto je Apelacioni sud potvrdio prvostepenu presudu u tom slučaju.


Ú Smederevu imunizacijom protiv korone obuhvaćeno 27.100 ljudi. U Kovid bolnici leži 126 bolesnika, a u ambulanti se obavi po 180 pregleda dnevno - SDPlus\n15/03/2021 15/03/2021 sdplus.rs\nTendencija porasta broja novozaraženih prisutna je i u Smederevu, gde se nakon 180 i više pregleda u Kovid ambulanti, registruje i potvrdi od 50 do 55 novoinficiranih na dnevnom nivou. Povećanje broja ležećih bolesnika je i na odeljenjima Kovid bolnice, gde je trenutno smešteno 126 pacijenata. Za sada ni jedan od hospitalizovanih se ne nalazi na respiratoru, ali se, kako nam je potvrdio direktor dr Nenad Đorđević, povećao broj bolesnika koji koristi kiseoničku potporu.\nDo 15. marta vakcinu protiv korona virusa u Smederevu je primilo 27.100 građana, od kojih reakcinu 17.000, a prvu dozu 10.300 ljudi. Danas i sutra zdravstveni radnici koji obavljaju imunizaciju, revakcinišu i 135 naših sugrađana u njihovim domovima, jer zbog svog zdravstvenog stanja nisu u mogućnosti da dođu u Centar za kulturu. Vakcinacija se i dalje obavlja zakazivanjem preko portala e Uprava ili pozivom kol centra.


Decembar je „Mesec voda“ – Kako da zaštitimo naše reke i jezera – LIPE.rs\nDecembar je „Mesec voda“ – Kako da zaštitimo naše reke i jezera\nIzvor: jpd.rs, 9. decembar 2020 – Udruženje 3e, Mreža inspektora Srbije i NALED pokrenuli su juče kampanju „Mesec voda“ tokom koje će svi zainteresovani građani, privreda i organizacije civilnog društva moći da putem sajta jpd.rs nominuju predloge za zaštitu vodnih resursa. Kampanja je deo projekta „Javno-privatni dijalog za razvoj“ koji podržava Američka agencija za međunarodni razvoj (USAID).\nTokom kampanje predstavnici privrede, organizacije civilnog društva, jedinice lokalnih samouprava, inspektori, stručna javnost i svi zainteresovani građani će imati prilike da postanu deo širokog javno-privatnog dijaloga u okviru koga će moći da se upoznaju sa domaćom i evropskom regulativom u oblasti zaštite voda, najboljim praksama i rešenjima, izazovima i preporukama za unapređenje sistema otpadnih voda. Kroz kampanju će biti predstavljeni i rezultati sveobuhvatne Analize stanja upravljanja otpadnim vodama u Srbiji.\nPrvi vebinar „Zagađivanje voda – obaveze i izveštavanje“ za predstavnike privrede održan je 8. decembra i na njemu su predstavljene nove obaveze izveštavanja u oblasti zagađivanja voda, kao i nove naknade prema Zakonu o naknadama za korišćenje javnih dobara. Ovom prilikom, privreda je u razgovoru sa predstavnicima Agencije za zaštitu životne sredine informisana o detaljima novih obaveza koje očekuju više od 4,500 privrednih subjekata kada je reč o izveštavanju o ispuštanju otpadnih voda i povezanim naknadama., i čuti primere dobre prakse u korišćenju i zaštiti voda u industrijskoj primeni.\nDrugi vebinar je namenjen predstavnicima nacionalnih referentnih laboratorija u Srbiji, a realizovaće se u saradnji sa Agencijom za zaštitu životne sredine 15. decembra od 11h, u vezi novih obaveza koje nastupaju za privredne subjekte.\nAnaliza stanja upravljanja otpadnim vodama u Srbiji će biti predstavljena na finalnom vebinaru 23. decembra na kome ćemo i diskutovati o preporukama za unapređenje ovog sistema sa predstavnicima državne uprave, privrede, organizacija civilnog društva, lokalnih samouprava i inspektora.\nTokom trajanja kampanje na sajtu www.jpd.rs biće otvorena forma za dostavljanje informacija o problemima i predlozima za poboljšanja u oblasti zaštite voda, koji će postati deo NALED baze i preporuka za unapređenje, a koji će biti dostavljeni nadležnim institucijama i promovisani u medijima.\nThe post Decembar je „Mesec voda“ – Kako da zaštitimo naše reke i jezera appeared first on podunavlje.info.\nPrevious UHAPŠEN NASILNIK U SMEDERЕVU: Oteo, pa tukao bivšu devojku dok je roditelji nisu oslobodili\nNext УХАПШЕН НАСИЛНИК ЗБОГ СУМЊЕ ДА ЈЕ ОТЕО И МАЛТРЕТИРАО БИВШУ ДЕВОЈКУ


maksimalna koncentracija protiv huventuda zeljko obradovic partizan evrokup\nDA NASTAVE SAVRŠEN NIZ Sprema se novi spektakl u hramu košarke, Huventud gostuje Partizanu, Željko Obradović traži maksimalnu posvećenost\nNovi spektakl u hali „Aleksandar Nikolić” zakazan je za drugi dan novembra kada će Partizan u 3. kolu Evrokupa dočekati Huventud.\nMeč se igra u beogradskom hramu košarke od 20.30, a Partizan će pokušati da nastavi pobednički niz koji traje od početka sezone. Izabranici Željka Obradovića su odigrali osam utakmica za sada od početka sezone i zabeležili su isto toliko pobeda.\nŽeljko Obradović i Aleksa Avramović\nŽeljko Obradović je pred utakmicu protiv Huventuda istakao:\n- Svaka sledeća utakmica je najteža, a Huventud je sigurno tim koji zaslužuje svaki respekt, prvo zato što imaju igrače sa velikim iskustvom, a potom jer igraju veoma dobru košarku - apsolutno kontrolisanu u svakom trenutku, sa dosta izmena, ritma i promena odbrane, što će naravno iziskivati našu maksimalnu koncentraciju i da od prvog trenutka shvatimo na koji način moramo da igramo protiv njih, ukoliko želimo da odigramo dobru utakmicu - završio je Obradović.\nKapiten Rade Zagorac je pred novi meč na evropskoj sceni poručio:\n- Još jedan odličan ispit i provera protiv verovatno najkvalitetnije ekipe sa kojom smo se od početka sezone suočili. Već godinama imaju kontinuitet u načinu igre, a i rosteru koji se svake godine pojačava. Španske ekipe igraju inteligentnu košarku koja nije laka za skautiranje i za samu pripremu, oni umeju da igraju i Huventud je dobar primer toga. Neće biti dovoljno da ih samo fizički nadigramo kako bismo pobedili.


„Fijat“ menja ime u „FCA Srbija Kragujevac“ - 19.03.2015, Sputnik Srbija\nKompanija „Fijat Automobili Srbija“ (FAS) večeras je zvanično najavila promenu imena kompanije, koja će se od sada zvati „FCA Srbija Kragujevac“, saopšteno je... 19.03.2015, Sputnik Srbija\nvesti, ekonomija, srbija, fiat\n00:05 19.03.2015 (Osveženo: 16:19 05.10.2015)\n© AP Photo / Darko VojinovicFiat menja ime u FCA Srbija Kragujevac\nKompanija „Fijat Automobili Srbija“ (FAS) večeras je zvanično najavila promenu imena kompanije, koja će se od sada zvati „FCA Srbija Kragujevac“, saopšteno je posle svečanosti u italijanskoj ambasadi na kojoj je pretpremijerno predstavljen novi model „fijat 500-iks“ na srpskom tržištu.\nPromena imena je u skladu da prošlogodišnjim spajanjem kompanija FGA i Krajsler, navodi se u saopštenju Kompanije.\nPretpremijeri „fijata 500-iks“ je prisustvovalo više od 150 zvanica, uključujući ambasadora Italije u Beogradu Đuzepea Manca, zvaničnike Vlade Srbije i predstavnike poslovnih asocijacija.\nKako je objašnjeno, „fijat 500-iks“ je „novi kompaktni krosover iz porodice 500“, prenosi agencija Beta.\nGeneralna direktorka kompanije „FCA Srbija“ Silvija Verneti Blina izjavila je da je ta kompanija najveći izvoznik i investitor, koji od dolaska odgovorno posluje u Srbiji i predstavlja pouzdanog partnera.\nKomercijalni direktor kompanije „FCA Srbija“ Umberto Janučeli naveo je da „fijat 500-iks“ predstavlja savršen spoj tradicionalnog modela „fijat 500“ sa modernim komponentama.\nU saopštenju kompanije se podseća da će model „fijat 500-iks“ biti zvanično predstavljen na 52. Međunarodnom salonu automobila, koji će se održati na Beogradskom sajmu od 20. do 29. marta.


Borovnica - konferencija 22. novembra 2019, Vrnjačka Banja | Agro Info Net\nPočetna » BOROVNICA » Borovnica – konferencija 22. novembra 2019, Vrnjačka Banja\nBorovnica – konferencija 22. novembra 2019, Vrnjačka Banja\nPrilika da saznate kako da krenete u proizvodnju borovnice je dolazak u Vrnjačku Banju – Borovnica i konferencija o proizvodnji borovnice u Srbiji koja se održava 22. novembra 2019. godine u hotelu “Zepter” od 9:30 sati.\nTom prilikom ćete imati priliku da se upoznate sa stručnjacima u gajenju borovnice, kompanijama koje Vam nude neophodnu opremu, sadnice i supstrate. Konfencija se sastoji iz dva segmenata.\nU okviru biznis sesija biće predstavljen veliki broj privrednih subjekata sa domaće i međunarodne scene, a koji su prvenstveno dobavljači repromaterijala u produkciji borovnice ili servis za proizvođače. Biznis sesije će podrazumjevati izložbeni deo postavljen u holu hotela na ulazu u konferencijsku salu, a na istom će biti predstavljeni različiti uzorci repromaterijala sa tehničkim rešenjima, kao i adekvatne reklamne publikacije.\nŠansa za uspeh – borovnica\nNa ovakav organizacijski način konferencija predstavlja izvrsnu priliku za razmenu informacija između uzgajivača borovnice i proizvođača, odnosno dobavljača za njih potrebnih repromaterijala. Svi prisutni u okviru biznis prezentacija imaće priliku videti i čuti od izlagača neke od najmodernijih inovacija u tehnologiji uzgoja borovnice, a koje će biti od velike pomoći za budući razvoj proizvodnje ove kulture u Srbiji. Učesnike, odnosno izlagače u okviru biznis sesija na konferenciji, detaljnije možete upoznati u rubrici partneri, sponzori i izlagači.\nBorovnica Konferencija u Vrnjačkoj Banji\nPročitajte i: Više od 1.400 ha borovnice u Srbiji\nU okviru stručnog savetovanja domaći i međunarodni eksperti donose ogromnu paletu informacija o savremenoj tehnologiji uzgoja visokožbunaste borovnice, ali i o problemima sa kojima se naši proizvođači sreću. Tako će svi prisutni imati priliku da čuju vodeće holandske proizvođače specijalnih supstrata koji su neophodni za uspešan uzgoj ove kulture voća. Pored gostiju iz inostranstva tokom stručnog savetavanja svi prisutni imaće priliku poslušati i domaće eksperte i savetodavce, koji će govoriti o trenutnom stanju u proizvodnji borovnice na području Srbije, podeliti svoja iskustva i probleme sa kojima se proizvođači susreću, te ponuditi optimalna rešenja za iste, kao i izazove koji borovničare mogu očekivati u budućnosti.\nViše informacija za prijavu OVDE\nBorovnica na tržištu Evrope i sveta ove sezone


Пајтић не верује у повећање плата и пензија\nPajtić ne veruje u povećanje plata i penzija\n29-07-2015 14:15 Politika Srbija\nBEOGRAD - Današnja najava premijera Aleksandra Vučića da će u avgustu započeti sprovođenje plana o povećanju plata i penzija samo govori o potrebi lidera Srpske napredne stranke da se jedino brine za rejting stranke, dok, istovremeno, svojim odlukama zamajava javnost i produbljuje socijalne razlike i nejednakost među građanima Srbije, stoji u novom saopštenju DS-a, dok je SNS odgovorio na isto da "što je narodu bolje, to je DS-u gore".\nBojan Pajtić na seminaru fondacije Fridrih Ebart (Foto: JuTjub)\nVučić je najavu da će oko 350.000 ljudi imati značajno povećanje plata na konferenciji za novinare objasnio tvrdnjom da plate i penzije koje budu povećavane neće biti vraćene na nivo na kojem su bile pre nego što je on kao premijer odlučio da zaposlenima i penzionerima oduzme deset odsto plate. Naglašavamo da je, ukoliko ga bude, reč o delimičnom vraćanju plata i penzija na nivo niži od ranijeg, te da nema reči o povećanju plata i penzija, poručuju iz Demokratske stranke. Demokratska stranka se raduje da je premijer poslušao naše zahteve da ne može uzimati primanja penzionerima, prosvetnim i zdravstvenim radnicima, vojsci i policiji i socijalnim radnicima, ali ne podržava to što delimičnim vraćanjem plata pravi nejednakost među građanima kršeći njihova zagarantovana prava. Podsećamo da, iako u Skupštini Srbije vladajuća koalicija sa Vučićem na čelu donosi zakon koji će omogućiti otpuštanje zaposlenih upravo u oblastima u kojima najavljuje vraćanje plata, istoj toj koaliciji nijednog trenutka ne pada na pamet da otpusti 50.000 stranačkih kadrova koje su zaposlili u javnim preduzećima i ostalim državnim institucijama, kažu u DS-u. Demokratska stranka i njihov lider Bojan Pajtić po ko zna koji put su pokazali da im smeta svaki uspeh Srbije i da se otvoreno protive ozdravljenju ekonomije države, povećanju penzija i plata i boljem životu građana, saopštila je Srpska napredna stranka. "Još jednom se pokazalo tačno načelo da što je bolje građanima, to je gore Demokratskoj stranci i obrnuto", navodi SNS komentarišući optužbe demokrata da premijer Aleksandar Vučić najavljuje povećanje plata i penzija samo zbog rejtinga svoje stranke.\nPročitajte još:PUCAJU DVERI: Glišić i Obradović u sukobu…UNESKO I ŠIPTARI: Sasvim je moguće da Srbiji otmu manastire!\nNaprednjaci navode da DS, koja je najodgovornija za sistematsko pljačkanje i propadanje države, stranačko zapošljavanje, otpuštanje radnika i uništavanje preduzeća, ne može da se pomiri sa činjenicom da rad i domaćinska politika Vlade Srbije, na čelu s Vučićem, daju rezultate. "Prosvetari, policajci, prosvetni i zdravstveni radnici, penzioneri i svi drugi građani Srbije odlično su, na svojoj koži, mogli da osete koliko se DS brinula o njima, što su jasno pokazali i što pokazuju na svakim izborima", navodi SNS. Naprednjacima je, navode, veoma žao što demokrate nisu u stanju da sakriju zavist zbog dobrih rezultata koje postiže Vlada Srbije i što im ni najmanje nije stalo do dobrobiti građana. Izvor: Pravda / Tanjug


Strelci inđijske Mladosti na kampu u Karatašu – Sport In\nOd 01. do 07. avgusta, na Karatašu kod Kladosva, održan je streljački kamp u organizaciji streljačkog saveza Srbije. Kampu je prisustvovalo 40 takmičara u kategorijama kadeta i mlađih juniora i 10 trenera iz cele Srbije. Na bazi kriterijuma SSS pravo učešća na kampu je steklo i 4 takmičara Mladosti: Gaćeša Dimitrije, Bojić Strahinja, Lukač Jovan i Džonić Lana, a jedan od trenera je bio i Alimpijević Dragan, trener inđijskog kluba. Kamp, koji je inače veoma dobro organizovan i sproveden, bio je prilika da mladi takmičari saznaju više o tenici i taktici gađanja vazdušnom puškom i pištoljem. Utisci sa kampa svih učesnika su izuzetno pozitivni a za neke od njih prva prilika za proveru stečenog znanja bio je veliki međunarodni turnir Gran Pri Novog Sada koji je na programu bio od 09. do 12. avgusta. Od inđijskih takmičara učešća na ovom takmičenju su uzeli Gaćeša Dimitrije, Gaćeša Anastasija i Bojić Strahinja. Gaćeša je bio ujedno i najopterećeniji takmičar jer je nastupao u sve 4 discipline koje su bile na programu puškom: miks i singl vazdušnom puškom i trostav i ležeći stav MK puškom.\nKamp na Karatašu je očigledno bio koristan jer je Dimitrije u čak 3 discipline oborio lični rekord što će biti sjajna uvertira za sezonu koja počinje već u oktobru. Solidne nastupe su zabeležilii gaćeša Anastasija koja je nastupala samo vazdušnom puškom a u miksu sa bratom Dimitrijem oborila je klupski rekord. Bojić Strahinja je posle nešto slabijeg nastupa vazdušnom puškom, MK puškom pucao znatno bolje i najavio napredak u novoj sezoni. Do kraja sezone MK oružjem ostala su još samo dva takmičenja za pionire. Ipak, nastup inđijskih takmičara je neizvestan jer je klub znatno iscrpljen tokom nastupa juniora i seniora, te je veliki problem sa nedostatkom municije i finansijskih sredstava jer je potrebno obaviti i nekoliko treninga na nekom od okolnih strelišta. Upravni odbor će u narednih nekoliko dana zasedati i pokušati da nađe rešenje i obezbedi nastup pionira.\nZadovoljstvo zbog uspešnog starta


Novi način funkcionisanja bankarske garancije kao garancije putovanja, u cilju obnove licence za rad organizatoru putovanja\nDatum objave: 17-10-2020\nU "Službenom glasniku RS", broj 124/2020, objavljen je NOVI Pravilnik o vrsti, visini i uslovima garancije putovanja, visini depozita u zavisnosti od kategorije licence, načinu aktiviranja, nameni sredstava, kao i o drugim uslovima koje mora da ispuni organizator putovanja (u daljem tekstu: Pravilnik).\nNovim Pravilnikom propisani su uslovi koje mora da obezbedi organizator putovanja za putovanja koja ugovara od 17. oktobra 2020. godine.\nMeđutim, ovim pravilnikom je propisan novi način funkcionisanja bankarske garancije.\nPrema novom Pravilniku, u slučaju izdavanja bankarske garancije, kao garancije putovanja, primalac bankarske garancije (strukovno, odnosno poslovno udruženje ili asocijacija turističkih agencija) daje pisanu saglasnost organizatoru putovanja za pribavljanje bankarske garancije.\nBankarska garancija se izdaje za period od datuma izdavanja do datuma važenja, a primalac bankarske garancije može pozvati banku na plaćanje u periodu koji ne može biti duži od šest meseci, računajući od datuma kada je bankarska garancija prestala da važi.\nOvaj pravilnk stupa na snagu 17. oktobra 2020. godine.\nKursna lista na dan 25.11.2020.


MILIČKOVIĆ ODBRUSIO ĐORĐEVIĆU! Vučiću je Srbija uvek na prvom mestu! - Informer\nČlan Predsedništva Srpske napredne stranke i potpredsednik Gradskog odbora Beograd Milosav Miličković reagovao je na izjave Mlađana Đorđevića saopštenjem koje prenosimo u celosti\nMlađan Đorđević je bio i ostao samo flaster svog kuma Dragana Đilasa. Dok danas piše epopeje o svojoj takozvanoj iskrenosti, samozvanom izgaranju u borbi za Кosovu i Metohiju i zalaganju za jačanje srpsko-ruskog prijateljstva, nikako da objasni zašto ništa od toga nije uradio dok je bio na vlasti i imao priliku da to pokaže delima.\nSem brojnih funkcija koje je obavljao kao pomoćnik kuma Đilasa, Mlađan Đorđević je bio i savetnik Borisa Tadića u vreme dok je ovaj bio predsednik Srbije. Sva trojica zajedno su se istakli, kao što je u narodu dobro poznato, sa politikom „izvinjavamo se, mnogo se izvinjavamo“ svima i u regionu i u svetu što Srbija uopšte postoji.\nNATO bombardovanje im je bila ružna uspomena koju što pre treba gurnuti u zaborav i što manje spominjati, a podršku u borbi za Кosovo i Metohiju potražili su u Briselu. Baš na zahtev ove klike pregovori o КiM izmešteni su iz Ujedinjenih nacija u Evropsku uniju. Dakle iz UN, gde su između ostalih i Rusija i Кina i gde je situacija bila daleko povoljnija za Srbiju, u EU gde je većina država priznala takozvano Кosovo.\nNije Mlađan Đorđević, dok je bio na vlasti, romansirano kao danas izgarao za majčicom Rusijom, bio je prezauzet gomilanjem miliona na računima privatnih kompanija sa kumom Đilasom.\nI dok danas priča jeftine politikantske priče, podsetiću ga da je Srbija predvođena Aleksandrom Vučićem jedna od retkih koja nije uvela sankcije Rusiji, kao i da je vašingtonski sporazum istorijski napredak u odnosima sa SAD. Кao i da zahvaljujući Vučiću danas SAD razgovara sa nama o Кosovu i Metohiji, što je za njih ranije bila završena stvar baš zahvaljujući „mudrim“ odlukama koje su donosili Tadić, Jeremić, Đilas, Đorđević i ostali.\nI nije Vučić najveći rusoljub, niti najveći poklonik nijedne druge zemlje, Srbija mu je jedina domovina i uvek na prvom mestu. Razvija i gaji prijateljske i partnerske odnose sa svim zemljama u svetu i čini sve na međunarodnom planu ako je u interesu našeg naroda.\nMilosav Miličković Aleksandar Vučić Mlađan Đorđević Dragan Đilas


3122 pregleda\t0 komentar(a)\nGugl kontroliše oko 90% tržišta onlajn pretrage u SAD, Foto: Reuters\nAmerička vlada, uprkos tome što ima prilično snažan slučaj protiv kompanije Gugl, mogla bi se prema mišljenju pravnih eksperata suočiti sa preprekom u vidu pravosuđa tradicionalno naklonjenog biznisu koje bi moglo osporiti optužbe da popularna Guglova besplatna onlajn pretraga, zapravo zakida korisnike ne nudeći im pravi izbor.\nGugl, koji kontroliše oko 90% tržišta onlajn pretrage u SAD-u, počeo je da dominira onlajn pretragom prije 20 godina sa algoritnima koji daju bolje rezultate od drugih. Kompanija se takođe oslanja i na ekskluzivne ugovore i sopstvene proizvode, poput android mobilnog operativnog sistema, koji je postao podrazumijevana opcija pretraživača za milione korisnika. To je ovoj kompaniji pružilo ogromnu prednost u odnosu na rivale.\nU dugoočekivanoj tužbi pokrenutoj u utorak, a koja se smatra najznačajnijom akcijom protiv monopola neke američke kompanije u posljednjih nekoliko decenija, Vlada SAD optužuje Gugl da guši konkurenciju u onlajn pretrazi i oglašavanju favorizujući sopstvene specijalizovane usluge.\nGugl je, prema optužbama, osvojio onlajn tržište pretrage i digitalnog oglašavanja plaćajući milijarde dolara proizvođačima pametnih telefona i provajderima bežičnog interneta da promovišu njegov pretraživač i kažnjavajući ih ako se odluče za rivale.\nKako bi dobili ovaj slučaj američko Ministarstvo pravde mora dokazati da je Gugl stekao ili održavao monopol kroz zloupotrebe, ili na način koji je protivan pravilima fer konkurentske borbe koja podrazumijeva niže cijene, bolji kvalitet i širi izbor novih ili unaprijeđenih postojećih usluga.\nNekoliko pravnih eksperata smatra da navodne Guglove zloupotrebe djeluju slično optužbama koje je američka vlada 1990-ih iznijela protiv kompanije Majkrosoft. Taj istorijski slučaj je zaključen nagodbom 2002. godine, a u dokumentu nagodbe tvorac operativnog sistema Windows se obavezuje da ni na koji način neće kažnjavati proizvođače računara koji ne koriste Majrkosoftov softver.\nJedanaest američkih država pridružilo se tužbi vlade protiv Gugla, a državni tužilac Njujorka Leticija Džejms je kazala da će njena i još šest država uskoro podnijeti zasebne tužbe.\nEksperti su kazali da je malo vjerovatno da će savezna vlada odustati od ovog slučaja, već da će zapravo krenuti u jaču kampanju, naročito ukoliko demokrata Džo Bajden pobijedi na predsjedničkim izborima 3. novembra.\nRojters piše da se očekuje da će Gugl u odbrani tvrditi da je vlada SAD uskom definicijom tržišta zapravo precijenila moć kompanije.\nMeđutim, pojedini eksperti tvrde da će upravo zbog velike zastupljenosti Gugla slučaj najvjerovatnije zavisiti od toga da li dominacija kompanije potiče iz činjenice da je korisnici preferiraju u odnosu na rivale zbog njenih kvaliteta ili zbog toga što kompanija, sa sjedištem u Kaliforniji, sprovodila kampanju odvraćanja potrošača od rivala.\n„Znamo da Gugl ima veliki dio tog tržišta“, kazao je Džon Lopatka, profesor prava na državnom Univerzitetu u Pensilvaniji. „Ključno pitanje je zašto je to tako“.\nŠuba Goš, profesor prava na Univerzitetu u Sirakuzi, kazao je da vlada tvrdi da Gugl blokira druge potrošačima naklonjenije pretraživače, poput onih koji ne prikupljaju podatke korisnika kako bi personalizovali reklame. Međutim, on je kazao da Gugl može prosto da tvrdi da je njihov pretraživač efikasan u postizanju rezultata koje potrošači žele, i da „namjera nije bila isključivost“.\nIli kako je to Lopatka kazao: „Mogu da kažu, bili smo ugledna smjela kompanija i odradili smo zaista dobar posao, zbog toga smo tako dominantni“.\nMunjeviti rast cijena često ukazuje da su potrošači oštećeni zbog nekonkurentnog ponašanja, navodi Rojters.\nMeđutim, Gugl svoje usluge pretraživanja pruža besplatno, što je dodatni izazov za američko ministarstvo pravde. „Trend u pravosudnoj doktrini u odlukama Vrhovnog suda koje se tiču dominantnih firmi je da velikim kompanijama daju široku slobodu da biraju poslovne strategije koje im odgovaraju“, kazao je Vilijam Kovačić, profesor prava na Univerzitetu Džordž Vašington i bivši predsjedavajući Federalne trgovinske komisije. „Ukoliko ste podnosilac tužbe, čak i kada je to vlada, to je teško prevazići - nije nemoguće, ali je veoma teško“, dodao je on.\nEksperti tvrde da čak i ako bi Ministarstvo pravde dokazalo da Gugl ima monopol i da je zloupotrijebio monopolsku poziciju, sud bi teško mogao pronaći način da unaprijedi konkurentnost u pretragama.\n„Pravljenje pretraživača nije jednostavno“, kazao je Kris Segers, profesor prava na Univerzitetu u Klivlendu. „Djeluje krajnje nevjerovatno da bi bilo koja druga firma mogla da parira Guglu“.\nTužba otvara put za postupke protiv Epla, Amazona i Fejsbuka\nTužba protiv Gugla mogla bi da otvori put za druge velike poteze američke administracije protiv monopola, imajući u vidu aktuelne istrage koje Sekretarijat za pravosuđe i Federalna trgovinska komisija vode protiv velikih tehnoloških kompanija među kojima su Epl, Amazon i Fejsbuk. Zvaničnici Ministarstva pravde SAD su kazali da u postupku protiv Gugla nijedna opcija nije isključena i da bi moglo doći do cijepanja kompanije koja je postala sinonim za internet i preuzela centralnu ulogu u svakodnevnom životu milijardi ljudi širom svijeta. Takav ishod je, prema pisanju Rojtersa, krajnje neizvjestan, a do zaključenja slučaja će vjerovatno proći godine.\n18.01. 19:45 h\t31\t19061\n18.01. 15:34 h\t23\t18127\n18.01. 16:02 h\t77\t17266


Sastanak grupe "Kvad" u petak u Vašingtonu\nTanjug 22. septembra 2021. 17:29\nNJU DELHI – Lideri Sjedinjenih Američkih Država, Japana, Australije i Indije održaće u petak u Vašingtonu samit čiji je cilj jačanje saradnje u Indopacifičkom regionu i suzbijanje rastuće dominacije Kine.\nSva četiri lidera ove godine će sastanku prisustvovati lično za razliku od prošle godine kada je samit održan u virtuelnom formatu.\nSastanak takozvane grupe „Kvad“ koju čine četiri vodeće demokratije ovog regiona održaće se samo nekoliko dana pošto su SAD, Britanija i Australija najavile bezbednosni pakt koji će obezbediti Australiji nuklearne podmornice.\nOve četiri države počele su održavanje godisnjih vežbi mornarica u Indopacifičkom regionu kako bi demostrirale inteoperabilnost, prenosi Rojters.\nJapansko ministarstvo spoljnih poslova ocenjuje da je samit „važna prilika da se pošalje poruka međunarodnoj zajednici i regionu da lideri četiri vodeće indo-pacifičke zemlje koje dele osnovne vrednosti i posvećene su jačanju slobodnog i otvorenog međunarodnog poretka zasnovanog na vladavini prava“.\nKada su Džo Bajden, Narendra Modi, Jošide Suga i Skot Morison održali prvi virtuelni samit na vrhuncu kovid krize oni su se obavezali da će do kraja 2022. godine obezbediti milijardu vakcina protiv korona virusa širom Azije.


Turistički kompleks "Holiday Village Montenegro" otvara nova radna mjesta u Ulcinju | Ekonomist\nTuristički kompleks “Holiday Village Montenegro”, koji bi trebalo da bude otvoren u aprilu, doprinijeće novoj turističkoj ponudi Ulcinja, otvaranju novih radnih mjesta i podstaći nove investicije u taj grad, ocijenio je premijer Duško Marković.\n„Impresioniran sam time da ćemo na proljeće imati veličantven objekat sa ozbiljnim saržajima i jednom od najboljih turističkih ponuda, ne samo na ulcinjskoj rivijeri, nego i na cijeloj obali”, kazao je Marković nakon obilaska gradilišta kompleksa.\nIz Vladine Službe za odnose s javnošću saopšteno je da je Marković sa ministrom održivog razvoja i turizma, Pavlom Radulovićem, obišao gradilište turističkog kompleksa “Holliday Village Montenegro”, koji na osnovama nekadašnjih hotela Belvi i Olimpik gradi kompanija Karizma.\n“To je projekat koji ne samo da doprinosi novoj turističkoj ponudi, već će i dovesti do novih zapošljavanja i biće podsticajan za nove investicije u Ulcinju. Veoma sam zadovoljan, čestitam invesitoru i pozdravljam napore Ministartva”, rekao je Marković.\nOn je dodao da Crna Gora nastavlja da realizuje projekte koji će je na turističkoj mapi činiti prestižnom.\nDirektor razvoja Karizme, Nemanja Kostić, saopštio je da prodaja ide izuzetno dobro i da je već prodato 52 odsto resursa.\nOn je naveo da su na projektu angažovani domaći resursi i da očekuje da taj, prvi projekat Karizme u Crnoj Gori, privuče nove investirore.\nRadulović je kazao da da će zahvaljujući tom turističkom rizortu biti uskoro otvoreno 400 novih radnih mjesta.\n„Ono što posebno raduje je broj novozaposlenih. To je otprilike 400 ljudi u prvoj iteraciji, a taj se broj može popeti i do hiljadu kada se projekat kompletira, za pet ili šest godina“, rekao je Radulović i dodao da slijedi i otvaranje centra za obuku kadra u turizmu.\nOn je naveo da su, pored činjenice da je na projektu angažovana lokalna operativa, u Vladi zadovoljni što sav novac koji se troši u investiciji ostaje u Crnoj Gori. On je dodao da kompleks porodičnog odmaranja predstavlja prvijenac u Crnoj Gori i na Jadranu uopšte.\n„Čestitam kompaniji Karizma, u rekordnom roku smo završili proceduru i administrativnu i teničku. Čekamo da se zajednički radujemo novim uspjesima“, poručio je Radulović.\nSvjetski renomirana kompanija Karizma zaključila je sa državom Crnom Gorom i Hotelsko-turističkim preduzećem (HTP) Ulcinjska rivijera ugovor o zakupu, kojim je obezbijeđena investicija od 31,83 miliona eura za rekonstrukciju i adaptaciju hotela Olimpik i Belvi sa depadansima i izgradnju pratećih sadržaja u koje spadaju bazeni, sportski tereni i ugostitelski objekti.\nKarizma upravlja sa 26 hotela širom svijeta, ima obrt od preko 500 miliona dolara i ostvaruje, prema podacima iz 2016, skoro milion noćenja godišnje.\nKompanija ima poslovnu saradnju sa jednim od najvećih svjetskih tuoperatora TUI, koji se nakon više od deceniju ipo vraća na omiljenu destinaciju – Ulcinj i zainteresovan je i za druge razvojne projekte i hotelske kapacitete.


Predstavnici Montenegroberze i Sarajevske berze potpisali su danas ugovor o poslovno-tehničkoj saradnji, sa ciljem razvoj i modernizovanje elektronskih platformi i servisa organizatora crnogorskog tržišta kapitala.\nPotpisani ugovor je, kako je saopšteno na zajedničkoj online konferenciji za novinare, nastavak uspešne saradnje dve berze iz prethodnog perioda.\nNa konferenciji je saopšteno da će Sarajevska berza na osnovu te saradnje u narednom periodu Montenegroberzi pružati usluge održavanja i razvoja elektronskog sistema trgovanja i nastaviti razvojni ciklus kroz nove projekte i modernizovanje elektronskih platformi i servisa.\nDirektorica Montenegroberze, Milena Vučinić, kazala je da je cilj saradnje da se napravi sinergija, kako bi bili spremni za vreme koje dolazi, odnosno za nove modele rada, koje su nametnule promene u finansijskom sektoru na globalnom i lokalnom nivou.\n„Saradnja se prvenstveno odnosi na razvoj IT i sektora listinga i kotacije. Montenegroberza će na ovaj način krenuti ka ispunjavanju standardima koje imaju regionalne berze. Dobićemo savremen sistem i usluge koje će omogućiti brokerima da rade na komforan način, a investitorima da lako pristupaju i imaju informacije, kao i da ne moraju da budu vezani za svoje kancelarije i PCs već im omogućavamo lak i komforan način odnosno svaku vrstu osavremenjavanja“, objasnila je Vučinić.\nMontenegroberza, kako je kazala, pravi prve ali značajne male korake i primijeniće znanja i iskustva koja Sarajevo danas ima kako bi što brže prešli neki put stagnacije koji je bio u prethodnih desetak godina.\nDirektor Sarajevske berze, Tarik Kurbegović, kazao je da je inicijativa o toj vrsti saradnje potekla krajem prošle godine, a u prethodnom periodu su urađene pripreme kako bi saradnja mogla početi u punom kapacitetu.\n“Svrha ove saradnje je unapređenje rada kako berzi tako i tržišta kapitala na svakom izvodljivom planu te da oba tržišta postanu atraktivnija za sve investitore“, rekao je Kurbegović.\nOn je najavio da će nastojati da se ovu saradnja proširi i na druge zajedničke projekte, razmenu znanja i iskustava, harmonizaciju berzanskih procesa i regulative, nove platforme i usluge berzi te da tako olakšaju funkcionisanje svim učenicima tržišta kapitala.


Pomoć UN nastavku reformskog procesa u Srbiji | UNDP u Srbiji\nBeograd, 18. septembar 2017. godine – Predsednica Vlade Republike Srbije Ana Brnabić razgovarala je danas sa stalnom koordinatorkom UN u Srbiji Karlom Herši o aktivnostima u okviru petogodišnjeg programa razvojnog partnerstva koji je Srbija potpisala sa Timom Ujedinjenih nacija.\nProgram uključuje agencije, fondove i programe UN i predstavlja sveobuhvatni okvir za saradnju i pomoć sistema UN za unapređenje ekonomskog, socijalnog i ekološkog razvoja Srbije.\nKarla Herši je istakla da je većina resornih ministarstava već uključena u program i da zajedničkim snagama treba nastaviti reforme u oblastima vladavine prava, državne uprave i na razvoju društvenih i ljudskih resursa, dodavši da je Okvir razvojnog partnerstva u punoj meri usklađen i sa procesom pristupnih pregovora Srbije i Evropske unije.\nBrnabić je saopštila da Srbija ima veoma dobru fiskalnu disciplinu i da je prioritet Vlade ulaganje u velike infrastrukturne projekte, zbog čega je ključna dobra koordinacija različitih izvora finansiranja za projekte Ujedinjenih nacija i Evropske unije.\nOna je istakla da će, zajedničkim radom ministarstava, kancelarija i agencija Vlade Srbije sa sistemom UN, petogodišnji plan biti uspešno sproveden u interesu svih građana Srbije.\nKarla Herši je premijerki Brnabić uručila poziv za učešće na sastanku „Zapadni Balkan na raskrsnici – Novi izazovi, promena dinamike“, koji Ujedinjene nacije u decembru ove godine organizuje u Briselu.


InfoBrcko.com - Ponedjeljak, 19 Avgust 2019\nU udžbenike istorije za srednje škole u Republici Srpskoj (RS) od ove školske godine ući će dio o ratu '90-ih, a isti udžbenici biće u upotrebi i u Srbiji. O posljednjem ratu se, uprkos moratoriju koji je prije gotovo dvije decenije izdala Organizacija za evropsku sigurnost i saradnju (OSCE), uči i u školama u Federaciji BIH.\nBrčko: USR "Kečiga" održava regatu i fišijadu\nPredsjednik takmičarske komisije u Udruženju sportskih ribolavaca „Kečiga“, Selim Mujkić, rekao je da se najčešći problemi sa kojima se susreće većina ribolovaca u Brčkom, odnose na cijenu ribolovne dozvole koja bi mogla biti nešto niža.\nTužilaštvo Brčko distrikta BiH okončalo je postupak po optužnici protiv A.C. (29) iz Brčkog optuženog da je posjedovao audio-vizuelni materijal na kojem je prikazan pornografski sadržaj djece i maloljetnika. Njega je Apelacioni sud Distrikta za ovo krivično djelo osudio na kaznu zatvora u trajanju od tri mjeseca, nakon što je uvažio žalbu Tužilaštva na prvostepenu presudu kojom mu je bila izrečena uslovna osuda.\nStrože kontrole: Sačinjen spisak dijelova za automobile koji će biti provjeravani pri uvozu u BiH\nKnjiževni klub Pablo Neruda Brčko nastavlja sa promocijama knjige\nU okviru kulturno-sportske manifestacije „Brčansko ljeto – Savski cvijet 2019“ Književni klub Pablo Neruda nakon promocije knjige „Pjevala je Šemsa mala“, autorke Šemse Redžić nastavlja sa predstavljanjem autora i njihovih izdanja.\nRK Jedinstvo 2015 Brčko sa stopostotnim učinkom ubjedljivo osvojila prvo mjesto\nNa ovogodišnjem međunarodnom rukometnom turniru Bijeljina Cup 2019 koji se protekli vikend održao na terenima Etno sela Stanišić učestvovalo je 90 ekipa iz 9 država sa preko 1500 rukometaša.


Pokrajina za razvoj lovstva bepovratno izdvaja 19,6, a za ribarstvo 20 miliona dinara - AgroFin\nNaslovna SUBVENCIJE Konkursi Pokrajina za razvoj lovstva bepovratno izdvaja 19,6, a za ribarstvo 20 miliona...\nPokrajina za razvoj lovstva bepovratno izdvaja 19,6, a za ribarstvo 20 miliona dinara\nPokrajinski sekretarijat za poljoprivredu raspisao je dva nova konkursa, za razvoj i podizanje novih ribnjaka, kao i rekonstrukciju postojećih, na području Vojvodine. U okviru konkursa za lovstvo biće dodeljeno 19,6, a za ribarstvo 20 miliona dinara.\nPodrška pokrajine za razvoj lovstva podrazumeva sufinansiranje izgradnje, rekonstrukcije i sanacije lovno-tehničkih objekata i nabavku žive divljači. Pravo učešća na konkursu imaju korisnici lovišta sa teritorije AP Vojvodine.\nPokrajina će sufinansirati podizanje novih i rekonstrukciju postojećih ribnjaka, na površini ne manjoj od hektar i ne većoj od sto hektara, koji se nalaze na teritoriji Vojvodine. Pod objektima, u smislu ovog konkursa, podrazumevaju se isključivo oni koji se odnose na proizvodnju ribe – rastilišta, mladičnjaci, tovilišta, zimovnici, izlovni i obodni kanali. Korisnici sredstava po ovom konkursu su pravna lica sa teritorije Vojvodine, koja su upisana u Registar poljoprivrednih gazdinstava i nalaze se u aktivnom statusu. Sekretarijat dodeljuje bespovratna sredstva u obimu do 70 odsto ukupne vrednosti zemljanih radova bez PDV-a. Preostali iznos ugovorenih sredstava obezbeđuje korisnik sredstava. Celokupan iznos PDV-a pada na teret korisnika.\nKonkurs za lovstvo otvoren je do 12. jula, za ribarstvo do 15. septembra.\nPrethodni tekstNovosadski sajam i Poljoprivredni fakultet potpisali protokol o poslovno tehničkoj saradnji\nSledeći tekstU sedam vetroparkova u Vojvodini uloženo 700 miliona evra


ivana radojcic\t 22.03.2021. 08:26h\nSlede idejni arhitekta, onaj koji upravlja rešenjima u odnosu na poslovne probleme, sa zaradom od 2.258 i softverski inženjer sa 2.244 evra, dok je na poslednjem mestu po prosečnoj zaradi sa 2.029 evra generalni tehnički direktor - najviša tehnološka izvršna pozicija unutar kompanije koja vodi tehnološki odsek ili odsek za inženjering.\nPosmatrajući gradove najveće plate u IT sektoru su u Beogradu - 1.664 evra u proseku, slede Niš sa 1.229 i Kragujevac sa 1.196 evra. Na četvrtom mestu je Novi Sad sa platom od 1.104 evra i Subotica gde je prosečna zarada 831 evra.\nDa, možda toga niste bili svesni, ali kada nešto tražite na internetu, pretraživači (Gugl, Jahuu, Bing...) ne nude one stranice koje su najbolje ili najtraženije, već one koje su dobro optimizovale sajt, odnosno uskladile ključn ereči pretrage sa svojim sajtom.\nNOVCA NIKAD DOSTA: Građani Srbije najmanje zaduženi na prostoru bivše Jugoslavije, svaki Hrvat duguje čak 5.300 evra\nMINISTARSTVO PRIVREDE RASPISALO JAVNI POZIV: Mladima i ženama u biznisu ponuđeno 23 miliona dinara podrške\nNOVA OLAKŠICA ZBOG KORONE: Građani koji imaju problem sa otplatom kredita mogu da se prijave za moratorijum ROK DO KRAJA APRILA


Privredna komora: Apel poslovnoj zajednici da donacijama olakša položaj ukrajinskih izbjeglica - Ulcinj info\nPrivredna komora: Apel poslovnoj zajednici da donacijama olakša položaj ukrajinskih izbjeglica\nDelegacija Evropske unije i Privredna komora Crne Gore pozvale su poslovnu zajednicu da se priključi akciji pomoći ukrajinskim izbjeglicama u Crnoj Gori, tokom sastanka održanog 6. aprila u Privrednoj Komori.\nNa sastanku predsjednice Privredne komore Crne Gore dr Nine Drakić i šefice delegacije EU Oane Kristine Pope ocijenjeno je da Crveni krst radi svoj posao na zbrinjavanju oko 6.000 izbjeglih iz ratom zahvaćene Ukrajine, ali je potrebna podrška u obezbjeđivanju osnovnih životnih namirnica, te opreme i hrane za bebe.\nPredsjednica Drakić istakla je da je Privredna komora uz pismo podrške uputila i finansijsku pomoć kolegama iz ukrajinske Privredne komore, te da će dalje angažovano djelovati kako bi podstakla kompanije da u što većoj mjeri podrže aktivnosti našeg Crvenog krsta. Zaključeno je da je Privredna komora spremna da pruži logistiku za podršku koju bi opredijelili crnogorski privrednici, uz podsjećanje da kanali pomoći već funkcionišu posredstvom ukajinske Ambasade u Podgorici i Crvenog krsta Crne Gore.\nTokom razgovora je razmatran uticaj aktuelne globalne krize na ekonomska kretanja u Crnoj Gori. Istaknuta je neohodnost brze reakcije donosilaca odluka i deblokada instituitucija, kako bi se negativni efekti krize, koji se prije svega ogledaju u rastu cijena na tržištu, ublažili u interesu crnogorske privrede i građana.\nAmbasadorka Popa je apostrofirala da izazove sa kojima se susrijeće Crna Gora dijele sve evropske države, te da je raduje evidentan oporavak crnogorske ekonomije u odnosu na početak pandemije.\nSagovornice su razgovorale i o važnosti kreiranja robnih rezervi da bi se amortizovale nestabilnosti na tržištu, kao i o izazovima zbog trenutno onemogućenog uvoza brašna iz Srbije.\nPoseban osvrt napravljen je na temu realizacije zajedničkih projekata Crne Gore i sistema EU podrške. Ambasadorka Popa istakla je da je Privredna komora važan partner u evropskom integracionom procesu Crne Gore i značajan činilac ekonomskog razvoja.\nS tim u vezi, predsjednica Drakić je istakla da je podrška prije svega potrebna proizvodnom sektoru, koji je preduslov diversifikacije i održivog ekonomskog razvoja. Naglasila je i da je kvalitetna infrastruktura važna pretpostavka u ovom procesu, i posebno apostrofirala potrebu unapređenja konkurentnosti Luke Bar. Ocjenjeno je da je malim i srednjim preduzećima potrebna pomoć i u procesu digitalne transformacije, kao i u sprovođenju Zelene agende.\nTokom sastanka najavljeno je održavanje drugog Sajma EU projekata koji organizuju Privredna komora Crne Gore i Kancelarija za evropske integracije, te proslave Dana Evrope u organizaciji EU.\nU radu sastanka učestvovali su i predstavnici EU kancelarije Ana Stanišić Vrbica i Domagoj Denačić, generalni sekretar Privredne komore MItar Bajčeta, Dragoljub Bulatović, savjetnik predsjednice Privredne komore, te direktorica Sektora za projekte Tanja Radusinović.


Tag / Fotografija / Vesti online\nPrištinski mediji: Brovina pokazala fotografiju iz Iraka, ne sa KiM?\nFotografija koju je poslanica vladajućeg DPK Fljora Brovina pokazala juče u prištinskom parlamentu i koja, prema njenim tvrdnjama, predstavlja dokaz slučaja u kojem su pripadnici srpskih snaga...\nVerujete li svojim očima? Ovako izgleda kada se sretnu prošlost i sadašnjost (FOTO)\nOvako izgleda kada se fotošop majstor poigra sa nama. Naime, digitalni umetnik Ard Gelik ističe se u foto-manipulacijama na kojima se sreću mlađa i starija varijanta iste osobe. On se posebno...\nFoto dana: Ovako Kinezi suše meso u Beogradu (FOTO)\nNa krovu zgrade jednog kineskog tržnog centra na Novom Beogradu osvanuo je neobičan prizor.\nNajpoznatija slika na Instagramu ima svoju pouku (VIDEO)\nVestioline 0 komentara\nCeo svet lajkuje ovu fotografiju (FOTO)\nProfil pod imenom World Record Egg na društvenoj mreži Instagram uspeo je da napravi nešto što do sada još nikome nije pošlo za rukom, a to je da sruši rekord Kajli Džener i fotografijom...\nIndonezija: Pustoš koju je ostavio cunami


Kvalitet reformi važniji od brzine procesa pregovora\n18. septembar 2017. 13:43:51\tPročitano 1592 puta\nHan se obratio prisutnima osvrnuvši se na izjavu Žan-Kloda Junkera, koji je najavio proširenje Unije, ali ne do kraja mandata sadašnje Evropske komisije. Naime, Han je istakao da akcenat ne treba stavljati na vremenski rok, već na kvalitet reformi koje se sprovode.\nTakođe, govorio je o uspostavljanju slobodnog tržišta, borbi protiv korupcije, ljudskim pravima… ali i da je potrebno vreme kako bi se sve reforme uspešno sprovele.\n“Evropi je potreban region Zapadnog Balkana, kako iz ekonomskih razloga, tako i zbog stabilnosti”. Međutim, upravo je prenošenje ove poruke građanima ono na čemu svi zajedno treba da radimo.\nNavedenom skupu prisustvovala je I Vera Vida, predsednica Centra potrošača Srbije, kao predstavnik radne grupe Nacionlanog konventa.\nViše iz ove kategorije « Kupujemo prskani albanski paradajz, nekvalitetne bugarske jabuke i grčke nektarine, a domaće voće i povrće PROPADA Zainteresovanost kompanije "Alibaba" jedinstvena prilika za Srbiju »


Unesko predložio prijem Kosova - za 27 zemalja, 14 protiv\nPARIZ - Izvršni savet Unesko većinom glasova predložio je da Kosovo bude prijemljeno u tu organizaciju.\nPredstavnici Rusije i Kube, uz podršku Indonezije, pokušali su da odlože izjašnjavanje, ali je predsedik Izvršnog saveta taj zahtev odbio, navodeći da je inicijativa zakasnela.\nU predlogu odluke navodi se da Izvršni savet donosi preporuku da Generalna konferencija primi Kosovo u članstvo, imajuci u vidu da "Kosovo prihvata ustav te organizacije i da je spremno da ispunjava obaveze koje proističu iz članstva i učestvuje u troškovima".\nPredlog prijema Kosova bila je 43. tačka dnevnog reda 197. zasedanja Izvršnog saveta, a o eventualnoj odluci da se Kosovo primi u članstvo Uneska raspravljaće se na Generalnoj konferenciji od 3. do 18. novembra, a odlučivati dvotrećinskom većinom izmedu 195 drzava članica od kojih je 111 priznalo Kosovo, a 84 nije.\nPredlogu da se ova tema uopšte nađe na dnevnom redu protivili su se Rusija, Kina, Kuba, Brazil, Španija i Argentina, predlog je, inače, podnela Albanija, a podržalo ga je mnogo zemalja među kojima su Austrija, Danska, Finska, Francuska, Nemačka, Slovenija, Velika Britanija, Švedska, UAE i SAD.\n« Na rafovima hrana sa nevažećim deklaracijama! KRIK: Obezbeđenje Malog izbrisalo snimak novinara (VIDEO) »


turska fk besiktas najnoije fabris nsakala srusio se na terenu i srusio se na terenu\nOVAJ OSMEH SVE LEČI! Cela Evropa je zanemela kada se SRUŠIO NA TERENU, a onda se fudbaler Bešiktaša javio iz bolnice!\nCela Evropa je zanemela zbog njega, a onda je on poslao osmeh!\nUtakmica drugog kola turske Superlige između Gazijantepa i Bešiktaša - 0:0 bila je u senci dramatičnog gubitka svesti iskusnog levog beka gostiju Fabrisa Nsakale koji je brzom reakcijom lekarskog tima iznet sa terena i prevezen u bolnicu, a sada su stigle nove informacije o njegovom stanju.\nNsakala se kasnije javio iz bolnice i poručio da se oseća dobro, a na zvaničnom Instagram nalogu turskog kluba objavljena je fotka fudbalera koji nasmejan pozira i poručuje da je najstrašnije iza njega.\nMomenat iz 71. minuta podsetio je na situaciju sa ovogodišnjeg Evropskog prvenstva kada je na travi završio Kristijan Eriksen.\nNa sreću, fudbaler Bešiktaša nije doživeo srčani zastoj kao Danac. Rezervista Necip Ujsal je prvi pritrčao sa klupe da pomogne saigraču koji je završio na zemlji, a vrlo brzo je taj posao prepustio lekarima.\nU zvaničnom saopštenju kluba naveli su da Nsakala nije mogao da nastavi utakmicu sa Gazijantepom zbog nelagodnosti i da je u svesnom stanju prevezen u bolnicu.\nVIDEO Najatraktivnija sportistkinja se skinula i pokazala atribute\nNajatraktivnija sportistkinja se skinula i pokazala atribute


Miting SNS 16. april - Vesti TV Sokobanja\nPovodom mitinga koji SNS organizuje u Beogradu 16. aprila, predsednik OO SNS Vlada Milojković u izjavi za našu televiziju rekao je da ova stranka želi vanredne parlamentarne izbore jer su to na mitingu održanom pre dva meseca obećali građanima.\n13.04.2011. V E S T – Miting\nPovodom mitinga koji SNS organizuje u Beogradu 16. aprila, predsednik OO SNS Vlada Milojković u izjavi za našu televiziju rekao je da ova stranka želi vanredne parlamentarne izbore jer su to na mitingu održanom pre dva meseca obećali građanima. S obzirom da nismo dobili nikakav odgovor mi ćemo se ponovo okupiti 16. aprila sa istim zahtevom, rekao je Milojković. Milojković je dodao da insistiranje na vanrednim parlamentarnim izborima nikako ne utiče na približavanje Srbije Evropi i na odluku Evropske komisije i dodao da će miting svakako biti miran jer je SNS i prošlog puta pokazala da zna da organizuje mitinge. Smatram da će na ovom mitingu biti više ljudi nego na prošlom jer se živi sve lošije, a našim zahtevom ne ugrožavamo nikog , samo tražimo raspisivanje parlamentarnih izbora, kako bi građani olovkom izabrali najbolje za Srbiju, a to je SNS i stranke okupljene oko nje , dodao je predsednik OO SNS Vlada Milojković. On je pozvao sve građane bez obzira na stranačku pripadnost da dođu na miting, a zainteresovani mogu da se prijave u prostoriji stranke, koja se nalazi iznad Vatrogasnog,svakog dana od 10 do 13 časova ili na telefon 066-811-0072.


Uspešni vanškolski programi za siromašnu decu u prestonici SAD\nStiv Park, osnivač programa "Litl Lajts"\nDržavne škole u Vašingtonu su među najgorima u zemlji, a uspeh učenika je najslabiji. Samo jedan od tri učenika u državnim školama u Vašingtonu završi srednju školu. Većina učenika u prestoničkom školskom sistemu su Afroamerikanci, koji mahom potiču iz siromašnih porodica.\nNeprofitna organizacija „Little Lights Urban Ministries“ pomaže siromašnim đacima da budu bolji u školi i uspešniji u životu.\nPostoje deca kojoj treba velika pomoć u školi...\n„Deca vide hroničnu nezaposlenost i vide da mnogi njihovi rođaci nisu u stanju da zarade za pristojan život ili da se upišu na fakultet, tako da pokušavamo da im pomognemo koliko god možemo“, kaže Stiv Park.\nOn je 1995. osnovao neprofitnu organizaciju „Little Lights Urban Ministries“, koja u okviru vašingtonskog projekta socijalnog stanovanja nudi besplatne vanškolske časove i rekreacione programe za afroameričku decu okruženu siromaštvom i kriminalom.\nĐaci dolaze ovde da uče i da se igraju u bezbednom okruženju. Četiri dana nedeljno imaju privatne časove koji im pomaže u čitanju i matematici. Park kaže da ovi đaci, poput mnogih u državnim školama u Vašingtonu, imaju loše ocene.\n„Kada provedu u ovom programu dve ili tri godine, većina dece postiže bolje rezultate i dobija bolje ocene.“\nPored podučavanja, ova organizacija nudi i časove veronauke, sa naglaskom na poštenju, saosećanju i međusobnom poštovanju, kaže učitelj - volonter Alister Henri.\n„Pokazujete im ili oblikujete različite načine života. U našu zajednicu dolaze ljudi iz različitih sredina, koji onda pokazuju deci da imaju mnogo mogućnosti i da nisu žrtve.“\nTek svaki treći djak iz državnih škola u prestonici završi srednju školu.\nPark kaže da se rezultati dece koja provedu dve ili tri godine u ovoj organizaciji znatno poboljšaju.\n„Deca i mladi koja postignu najbolje rezultate su oni koji ostaju u kontaktu sa nama kroz celu osnovnu i srednju školu, pa čak i dalje.“\nDvadesetdvogodišnji Dvejn Braun je na završnoj godini fakulteta. On je prvi put došao u „LIttle Lights“ 1998. Kaže da je uspešan u školi, ali da treba još mnogo da postigne.\n„Iako sam još na fakultetu i tek treba da diplomiram, želim da napredujem. Kada budem osetio da sam pobedio statistiku, moći ću da se vratim i pomognem svojoj zajednici kao što je ona meni.“\n„Little Lights“ ima i pripravnički program, u kojem srednjoškolci za uzvrat rade sa mlađom decom.\nMeđu tim pripravncima je i Sijera Piterson, koja je pohađala „Little Lights“. Ona dobija dobre ocene i veruje u bolju budućnost.\n„Kada završim srednju školu, ići ću na višu. Još nisam odlučila gde, ali ću posle toga da upišem prava. Želim da budem advokat.“\nTo je ono što i Park želi da čuje.\n„To je poruka koju želimo da šaljemo svakog dana. Nismo odustali od vas, brinemo o vama i spremni smo da potrošimo vreme i energiju da vam obezbedimo dobru praktičnu pomoć oko domaćih zadataka, pa čak i brižni odnos.“\nPark veruje da takav odnos učvršćuje poverenje i istovremeno pokazuje deci da ih uspeh u školi vodi ka životu punom mogućnosti.


Legat Sema Hjustona u Teksasu\nStatua Sema Hjustona u Hantsvilu, saveznoj državi Teksas\nSem Hjuston je jedna od najslavnijih ličnosti američke istorije. Vodio je dve države, ostavio neizbrisiv trag na nacionalnoj sceni, a njegovo ime je zauvek povezano sa Teksasom, državom u čijem je nastanku i sam učestvovao. Istoričari ove godine podsećaju da je on povezan sa dve godišnjice: teksaškim sticanjem nezavisnosti, pre 175 godina i američkim Građanskim ratom, koji je počeo 1861. „Veliki Sem“, kako su zvali lidera visokog dva metra, postao je u Hantsvilu u Teksasu, neodvojiv simbol države „Usamljene zvezde“.\n„Veliki Sem“ se i dalje uzdiže sa tla koje je voleo. Visoka preko 20 metara, ova Hjustonova figura od betona i staklenih vlakana smatra se najvećom statuom nekog američkog junaka. Nekoliko kilometara dalje, u Memorijalnom muzeju Sema Hjustona, izloženi su mnogi njegovi lični predmeti i promoviše se njegovo nasleđe. Direktor Patrik Nolan kaže da su Hjustonova dostignuća bila impresivna.\n„On je stvarno jedini čovek u našoj istoriji koji je bio predsednik nezavisne zemlje, zatim guverner dve države, jedini koji je to uspeo kao guverner Tenesija i Teksasa, američki senator iz Teksasa i glavnokomandujući general u vrlo uspešnom ratu.“\nHjuston je imao i lične i političke neuspehe pre 1832, kada se pridružio američkim naseljenicima na tadašnjoj teksaškoj teritoriji na severoistoku Meksika. Nolan kaže da je to za njega bio novi početak.\n„Sama ideja ponovnog samoostvarenja, ponovnog stvaranja sopstvene karijere ako hoćete, bila je pred njim i Teksas je bio prilika da se to postigne.“\nMemorijalni muzej Sema Hjustona promoviše njegovu zaostavštinu\nHjuston je predvodio teksaške pobunjenike do pobede nad mnogo većom meksičkom armijom u bici kod San Hasinta, aprila 1836. Prilikom nedavne ponovne dramatizacije te bitke, sa istočne strane grada koji nosi njegovo ime, Hjuston je ponovo bio junak dana.\nIpak, 1861, Hjuston je bio primoran da napusti guvernersku palatu u Ostinu i povuče se na svoju farmu u Hantsvilu. Čovek koji se borio da pripoji Teksas Sjedinjenim Državama, odbio je da potpiše zakletvu konfederaciji pobunjenih južnih država, kaže Nolan.\n„Nije hteo da položi zakletvu da podržava Konfederaciju. Radije bi dao ostavku – mada nije dao ostavku, ali bi bio oteran, bio bi otpušten pre nego što bi to učinio.“\nGrađanski rat je i dalje besneo kada je Hjuston umro u svom domu u Hantsvilu, jula 1863. U gradiću Konrou, u nastavku puta, Hjustonov biograf Džems Hejli je obišao novi park u kojem je podignuto 13 zastava povezanih sa teksaškom istorijom. Hejli kaže da je Hjuston razočarao mnoge južnjake, jer je robovima plaćao za dodatni rad i protivio se širenju ropstva – bez obzira što su on i njegova supruga držali robove.\n„Svake godine je kretao na turneju i držao govore u dolini Ohaja, kroz Pensilvaniju, Njujork, sve do Nove Engleske. To je bilo stvarno središte njegove političke snage, s obzirom da na jugu nije bio popularan zbog svog stava protiv ropstva.“\nHjuston je još 1854. video da se bliži Građanski rat i napravio tačne prognoze.\n„Jug će da potone – mislim da je rekao – u more dima i ruševina i to će biti kraj Juga koji znamo, a onda će Sever misliti da je postigao veliku pobedu, ali je rekao da će i Sever morati za to da plati. Oni će požnjeti letinu atentata.“\nNedelju posle predaje glavne konfederativne vojske, 14. aprila 1865, predsednik Abraham Linkoln je ubijen u atentatu. Hejli kaže da je Hjuston pre smrti oslobodio sve svoje robove, a zahvaljujući novcu koji im je dao, neki su se obrazovali i započeli uspešne poslove. On je takođe branio prava Hispanaca i američkih Indijanaca, sa kojima je proveo deo života. Sem Hjuston nastavlja da inspiriše ljude i njegovo nasleđe u Teksasu je i dalje jako.


Predsednik Ekvadora: Snouden ne može da napusti aerodrom u Moskvi\n► Predsednik Ekvadora: Snouden ne može da napusti aerodrom u Moskvi\n30.06.2013 Puerto Vieho\nO bivšem službeniku američke Nacionalne bezbednosne agencije Edvardu Snoudenu "staraju se vlasti Rusije" i on ne može da napusti međunarodni aerodrom u Moskvi bez američkog pasoša, saoptšio je danas predsednik Ekvadora Rafael Koreja.\nKoreja je u intervjuu za Asošiejted pres rekao da nije znao da je Snouden nameravao da dođe za Ekvador kada je prošle sedmice pobegao iz Hongkonga u Rusiju.\nPrema njegovim rečima, ekvadorski konzul u Londonu je učinio "ozbiljnu grešku", ne konsultovavši se sa zvaničnicima svoje zemlje, kada je Snoudenu izdao pismo kojim mu daje pravo slobodnog prolaska.\nKoreja je izjavio da "slučaj nije u rukama Ekvadora" i dodao da Snouden mora preuzeti odgovornost ako je prekršio zakone SAD.\nMeđutim, dodao je ekvadorski predsednik, širi legitimitet Snoudenovog čina mora biti uzet u obzir, pa će Ekvador i dalje razmatrati njegov zahtev za dobijanje azila.\nSnouden je obelodanio da Nacionalna bezbednosna agencija SAD ima sistem uz pomoć kojeg može da prati sve što se piše na društvenim mrežama i preko elektronske pošte.


Obilizak radova rekonstrukcije stepeništa kod Olimpijskog muzeja\nKompletna rekonstrukcija stepeništa u podnožju Olimpijskog muzeja je ušla u finalnu fazu radova, a u kvalitet izvedenih radova su se danas uvjerili načelnik Općine Stari Grad Ibrahim Hadžibajrić i gradonačelnik Grada Sarajeva Abdulah Skaka. Početkom ove godine Općina Stari Grad i Grad Sarajevo su potpisali sporazum prema kojem će ove dvije institucije finansirati rekonstrukciju ovog starog stepeništa u dužini od 42 metra. Dio je ovo puno većeg projekta, a to je revitalizacija i vraćanje u stari sjaj simbola grada, Olimpijskog muzeja Sarajevo. Obnova ovog objekta je u punom jeku, trenutno se izvode radovi uređenja fasade, vanjske stolarije, a potom i interijera, taj projekat finansiraju Grad Sarajevo i Kanton Sarajevo.\nIpak Olimpijski muzej neće dobiti konačni sjaj bez obnove stepeništa koje vode do njega i nazad do srca grada. U tome se itekako slažu načelnik Hadžibajrić i gradonačelnik Skaka: „Stepenište na ovom lokalitetu je bilo u jako lošem stanju, a s obzirom na početak rekonstrukcije Olimpijskog muzeja, zajedno sa gradonačelnikom Skakom sam odmah dogovorio da zajedno finansiramo ovaj projekat, koji je koštao oko 108.000 KM“, izjavio je načelnik Hadžibajrić, te izuzetno pohvalio izvedene radove od strane firme Mibral d.o.o. Sarajevo. Gradonačelnik Grada Sarajeva Abdulah Skaka je kazao da je potpuno novo stepenište rezultat odlične saradnje Gradske uprave i Općine Stari Grad: „Općinska administracija je pokazala veliku efikasnost pri realizaciji ovog projekta. Zajednički smo realizovali ovu ideju, koja je samo nastavak rekonstrukcije Olimpijskog muzeja, a sve u susret Evropskom omladinskom olimpijskom festivalu (EYOF) koji će se održati u našem gradu u februaru iduće godine“, kazao je gradonačelnik Skaka i izrazio nadu da će se još sličnih projekata realizovati u saradnji sa ostalim općinama u Sarajevu. Dvojica gradskih čelnika su potom obišli i radove u Olimpijskom muzeju.\nRadovi na rekonstrukciji stepeništa u ulici Niže banje su počeli početkom maja mjeseca, a i pored obilnih kišnih padavina nisu kasnili, i sada je ostalo samo detaljno čišćenje. Uključivali su uklanjanje starih kamenih stepenica, tamponiranje terena, ugradnju novih betonskih blokova otpornim na habanje, manje klizavim, a u zimskom periodu otpornim na smrzavanje i posipanje soli, te ugradnju blok stepenica i nove rukohvatne ograde.


Haradinaj: Uvek ćemo biti uz Ameriku u odbrani slobode - Teslavision\nPremijer Kosova Ramuš Haradinaj danas je na godišnjicu terorističkih napada na SAD izjavio da će Kosovo uvek biti uz SAD u odbrani slobode i da je narod Kosova teško doživeo terorističke napade na Ameriku.\nPiše: Beta 11. septembra 2019. 12.26\n„Mi ih smatramo našima, jer je Amerika bila sa nama, za našu slobodu i garant je slobode u svetu. Mi ćemo uvek biti uz Ameriku kako bi smo odbranili slobodu“, rekao je kosovski premijer prilikom otkrivanja memorijalne ploče poginulima u terorističkom napadu 11. septembra 2001, koja je postavljena u dvorištu Vlade Kosova.\nAmerički ambasador na Kosovu Filip Kosnet je rekao da je 11. septembar težak dan za njegovu zemlju i da se kod kuće kući i po celom svetu sa žaljenjem podsećaju oko tri hiljade nevinih osoba čiji je život ugašen u aktu koji predstavlja „napad na civilizaciju“.\nKosnet je podsetio da su SAD dobile pomoć od svih država sveta i da je odgovor Kosova bio iskren i hitan.\n„Posle napada ljudi na Kosovu su se okupljali kako bi marširali i podržali Ameriku paljenjem sveća, dobrovoljnim davanjem krvi, dok su se neki prijavili kao dobrovoljci da se pridruže američkoj vojsci u borbi protiv globalnog terorizma, što je bila potvrda dubokih veza izmedju ljudi u SAD sa onima na Kosovu“, kazao je Kosnet.\nPrevious : Vučić: Rane srpskog naroda iz 1999. godine još nisu zacelile\nNext : Ne davimo Beograd: Javni izvršitelji nisu opravdali svoje postojanje, treba ih ukinuti


Kako smo nezvanično saznali, reč je o Danku Mitroviću i on je rekao da nije bilo urušavanja.\nBudući da se kopa zemlja i da je vreme vlažno, situacija je normalna.\nInspekcija će narednih dana proveravati stanje na terenu i ako se utvrdi da je sve u redi, a investitor veruje da će biti, gradnja će biti nastavljena.\nTakođe, nezvanično saznajemo, investitor sinoć nije bio obavešten o događaju.\nMELJAK DOBIJA ŠKOLU: Vesić najavio i izgradnju dečijih igrališta, natkrivanje stajališta, legalizaciju\ngradilište južni bulevar Beograd vesti Danko Mitrović


Evo zašto je Zvizdić razočaran Vijećem ministara BiH | Starmo\nNaslovnica BiH Evo zašto je Zvizdić razočaran Vijećem ministara BiH\nEvo zašto je Zvizdić razočaran Vijećem ministara BiH\nSarajevo — Zamjenik predsjedavajućeg Predstavničkog doma Parlamentarne skupštine BiH Denis Zvizdić izrazio je danas nezadovoljstvo ignorantskim odnosom Vijeća ministara BiH prema incijatvi Parlamenta BiH u vezi s nabavkom vakcima protiv COVID-19.\nZviozdić u izjavi za Fenu podsjeća da je prošlo tačno dva mjeseca od kada je pokrenuo inicijativu koja je na Predstavničkom domu PS BiH dobila jednoglasnu podršku, a u kojoj je Vijeću ministara BiH predstavio važnost, hitnost, plan aktivnosti i hodogram u vezi sa nabavkom vakcina protiv COVID-19.\n– Razočaran sam zbog činjenice da je Vijeće ministara BIH pokazalo ignorantski odnos prema inicijativi Parlamenta BiH, da nije pokrenulo bilo kakvu aktivnost, iako su se nažalost, predviđanja iz obrazloženja inicijative pokazala tačnim. Još u decembru prošle godine sam najavio da COVAX mehanizam, niti količinski niti terminski, neće dati očekivane rezultate, što danas, za razliku od tada iskazanog neslaganja sa takvim predviđanjem, više niko ne dovodi u pitanje. Zbog toga sam predložio da Vijeće ministara, po uzoru na druge vlade u regionu, uđe u proces bilateralnih pregovora sa prijateljskim državama koje su spremne Bosni i Hercegovini ustupiti dio svojih vakcina – kazao je.


Zvezda danas igra za titulu i istoriju: Protiv Vojvodine za četvrtu u nizu, ovaj tim može da broji do 110! | MONDOBA\nZvezda danas igra za titulu i istoriju: Protiv Vojvodine za četvrtu u nizu, ovaj tim može da broji do 110! 0 Podijeli Podijeli na facebook Podijeli na twitter Podijeli na viber Pošalji na mail\nAutor Dragan Šutvić 29.04.2021. / 09:42\nVrijeme je - Crvena zvezda će ove večeri pokušati da iskoristi prvu priliku i zvanično ovjeri osvajanje titule prvaka Srbije!\nFudbaleri Dejana Stankovića pokušaće protiv Vojvodine da pobjedom potvrde da su najbolji tim u Srbiji ove sezone!\nZvezda od 18.55 na stadionu "Rajko Mitić" dočekuje Vojvodinu, a pobeda u tom meču bi im i matematički obezbijedila osvajanja naslova prvaka četiri kola pre kraja sezone.\nZvezda je u dosadašnjem dijelu sezone odigrala 33 meča i upisala nevjerovatnu 31 pobedu uz samo dva neriješena rezultata. Jedino su Partizan i Javor uspijevali da ih zaustave prošlog oktobra remijima 1:1 i 0:0.\nOsim toga - samo pobjede. Sada bi pobjeda Zvezde nad Vojvodinom značila da na četiri kola do kraja imaju bar 12 bodova više od Partizana, od kojih imaju i bolji međusobni skor, pa više ne bi bilo ni teoretskih šansi za njihovo prestizanje. Sada su crveno-bijeli na pragu nekih novih rekorda...\nJURE SE DVIJE STOTKE, MAKSIMUM JE 110!\nI mada je Zvezda izbrojala čak 95 postignutih golova, stvari su sjajne i na drugoj strani. Crveno-bijeli su primili tek 16 golova, jedan manje od Partizana, pa imaju i jednu od najboljih odbrana u Evropi.\nZvezda trenutno prima 0.48 golova po meču u prosjeku, a ispred njih su samo ekipe poput Šerifa (Moldavija, 0.21), Rendžersa (Škotska 0.34), Karabaga (Azerbejdžan, 0.35) i Omonije (Kipar 0.47).\nZanimljivo je da će Zvezdi ovo biti četvrta titula u nizu, što nikada prije nisu ostvarili.


Izborna frka: Povratak Bokana i granica koju LSV "ne prelazi" | Novosadski informativni portal 021\nIako je do pre četiri meseca govorio kako Novi Sad ne zaslužuje vlast kakvu trenutno ima, ukazujući na to kako aktivisti vladajuće stranke cepaju plakate njegovog pokreta, Tomislav Bokan je sada "okrenuo ploču". Četiri meseca od kritike aktuelne vlasti, odlučio se da napravi, kako je objasnio, politički dogovor sa naprednjacima o izlasku na prolećne izbore na zajedničkoj listi.\nTa odluka, objašnjeno je, doneta je u cilju daljeg razvoja i stvaranja kvalitetnijeg okruženja za život svih stanovnika grada. Bokan je pozvao i sve "prijatelje, graditelje, rodoljube, ratne veterane, kumove" da im se pridruže i doprinesu ubedljivoj pobedi na izborima.\nBokanova najava da će još jednom postati partner Srpkoj naprednoj stranci, izazvala je reakcije Pokrajinskog odbora Demokratske stranke, Saveza za Srbiju, ali i aktuelnih koalicionih partnera naprednjaka u gradskoj vlasti - Lige socijaldemokrata Vojvodine.\nLigaši su poručili da njima "kupci glasova ne mogu biti društvo", navodeći da grad "jako dobro pamti učešće Tomislava Bokana u gradskoj vlasti".\n"Zato vest o mogućem zajedničkom nastupu Srpske napredne stranke na predstojećim izborima s Bokanovom interesnom grupom za nas predstavlja više nego neprijatno iznenađenje i - ako je to tačno - granicu preko koje nećemo preći", poručili su ligaši dodajući da su u "komunalnu koaliciju" ušli baš zato da se "na vlast nikada ne bi vratili Bokan i njemu slični".\nNi Pokrajinski odbor Demokratske stranke, ni LSV, ali ni Savez za Srbiju, nisu propustili priliku da podsete da je Tomislav Bokan, nakon priznavanja krivice, osuđen na kućni pritvor zbog trgovine uticajem, kao i da se protiv njega vodio postupak za kupovinu glasova, koji se okončao zastarom predmeta.\nU DS-u, koji će bojkotovati predstojeće izbore, poručuju da naprednjaci do sada nisu birali kako da namaknu glasove na izborima, ali da angažovanje Bokana i "dugogodišnja saradnja sa Branislavom Švonjom (Zajednica Srba Hrvatske i Bosne i Hercegovine), pokazuje da su Vučević i SNS u Vojvodini zaista spremni na sve samo da bi obezbedili dovoljan broj listića u glasačkim kutijama i proglasili uspeh izbora, a neuspeh bojkota".\n"Njihova je nevolja samo u tome što na ovaj način, svojim delima i rečima, upravo daju pun legitimitet i opravdanje bojkotu, kao jedinom mogućem, logičnom i demokratskom odgovoru na izbornu prevaru koju su pripremili", kazao je predsednik PO DS Nebojša Novaković.\nSličnog tona je i saopštenje Saveza za Srbiju, koji smatra da je upravo "čvrst stav" opozicionih stranaka i građanskih organizacija da ne učestvuju na izborima, kao i podrška građana koju imaju zbog toga, stvarni razlog zbog kojeg su naprednjaci bili primorani da angažuju Bokana, pristavši na "javnu blamažu da ponovo sarađuju sa čovekom koga su sami hapsili zbog malverzacija u 'Vodovodu i kanalizaciji' i koga su sami javno optuživali za kupovinu glasova".\nDa se nastavi "prepucavanje" saopštenjima pobrinuo se Bokan, pa je njegov pokret saopštio da je upravo njihov lider 2012. bio poželjan partner Demokratske stranke u Novom Sadu, zbog čega je vreme da se "prestane sa političkim licemerjem".\n"Vreme je da taj isti Savez za Srbiju prizna narodu da su stranke koje ga sačinjavaju u vreme vršenja vlasti do te mere ojadile ovu državu i da skrivanje iza nekakvog 'bojkota izbora' samo predstavlja bacanje prašine u oči i uzaludan pokušaj da se sakrije da su iste daleko ispod izbornog cenzusa", navodi se u saopštenju "naprednjačkog" tona.\nPovodom najave Bokanovog povratka oglasili su se svi, samo ne Srpska napredna stranka, što je prilično jasan odgovor njihovim koalicionim partnerima iz LSV da se Bokan nije šalio. Aktivisti stranke su tokom vikenda bili u različitim delovima grada gde su razgovarali sa građanima. Međutim, naprednjaci su se bavili nečim drugim - biznisom.\nU fokusu je bilo područje Ribarskog ostrvo i njegovo uređenje. Opozicija je protiv toga, a naprednjaci poručuju da neće odustati od ovog projekta, "već ih poziv najvećih štetočina i kriminalaca u istoriji grada još više motiviše da, zarad interesa Novosađana, a posebno generacija koje dolaze, ulože još više napora da što pre dođe do potpunog uređenja ovog potencijalno turistički najatraktivnijeg dela grada".\nPokret "Dosta je bilo" je ozvaničio bojkot predstojećih izbora, pa se tako može očekivati neučestvovanje nekih od najaktivnijih odbornika u gradskom parlamentu u narednom sazivu. Ipak, i pored toga što će bojkotovati, gradski odbor DJB ukazao je na to da je aktuelna gradska vlast, potpuno nelogično, umanjila iznos dnevne naknade za oglašavanje tokom izborne kampanje, čime su dokazali, smatraju u DJB, da im je partijski interes iznad interesa građana.\nNajveću uštedu imaće ona stranka koja se najviše bude reklamirala, a to je Srpska napredna stranka, pa će, prema proračunima GO DJB, Novosađani strankama uštedeti više od 32 miliona dinara.\nPromene su se dogodile i u organizaciji protesta za bojkot izbora u Novom Sadu. Tako je tim studenata od kojih je većina bila u Savetu protesta "Jedan od pet miliona - Novi Sad" oformila novi savet novosadskog protesta pod nazivom "Bojkot". Na prvom protestu koji su organizovali poručili su da će u narednih 13 nedelja do izbora praviti sve masovnije proteste, ali i druge akcije, kako bi građanima objasnili razloge za bojkot, a sa protestima će nastaviti sledeće nedelje.\nNovi Sad je izabran za grad iz kojeg je Socijalistička partija Srbije počela svoje predizborne aktivnosti, ali i obeležavanje 30 godina osnivanja stranke. Sve se organizovalo u Srpskom narodnom pozorištu odakle je predsednik Pokrajinskog odbora SPS Dušan Bajatović poručio da je cilj proslave i izbora da se SPS repozicionira i da se poveća značaj partije.\nUdruženje građana "Sasvim druga priča", koju predvodi Goran Karadžić, najaktivnije je na društvenim mrežama, pa su tako Novosađanima poručili da će se, između ostalog, zalagati i za to da ulaz na Štrand bude besplatan.\nIzmeđu ostalog, u Skupštini grada je počela obuka stalnih sastava biračkih odbora za predstojeće izbore. U gradskom parlamentu će se obučavati aktivisti SNS, SPS, SRS, PUPS, LDP, LSV, Stranke demokratske akcije, SMS, SVM, SDP i Nove stranke.\n"Izborna frka" vam od danas svake nedelje donosi presek izbornih dešavanja u Novom Sadu za prethodnih sedam dana. Sve vesti u vezi sa gradskim izborima pratite u našoj posebnoj rubrici Novi Sad Izbori 2020.